Resepi Susu Ibu Untuk Anak

Menyedari tentang
kebaikan susu ibu
, semakin ramai ibu-ibu pada masa kini memilih untuk memberikan penyusuan semula jadi kepada anak.

Susu ibu mengandungi semua nutrien yang diperlukan bayi untuk membesar dengan sihat dan kuat, seperti lemak, gula, protein, dan air. Ia juga membantu meningkatkan sistem imunisasi bayi termasuk mengurangkan risiko asma, diabetes jenis 2, leukemia kanak-kanak, obesiti dan sebagainya.

Jika anda sedang memikirkan cara yang kreatif untuk memberikan susu ibu kepada anak anda terutama untuk yang berusia 6 bulan ke atas dan sudah mula mengambil makanan pejal, berikut beberapa resepi yang boleh digunakan.

 Ais krim susu pisang

Bayi yang sedang dalam proses tumbuh gigi memerlukan sesuatu yang sejuk untuk melegakan gusi mereka. Amat mudah untuk menyediakannya, sediakan pisang yang dibekukan bersama susu ibu dan kisarkan mengikut kesesuaian, boleh dicampurkan kayu manis sebagai tambahan (pastikan anak anda tidak alahan kepadanya). Sedia untuk di makan terus atau boleh disimpan dalam peti sejuk.

 Ais krim susu

Ia sesuai untuk menyejukkan dan menenangkan bayi yang sedang tumbuh gigi. Prosesnya mudah, cuma bekukan susu ke dalam bekas ais, dan masukkan ke dalam
mesh feeder baby.

 Nasi atau bijirin

Jika anda ingin memberikan bayi anak makan pejal seperti nasi atau bijirin seperti oat, anda boleh campurkannya dengan susu. Ia pastinya akan membuatkan bayi anda lebih kenyang dan sihat.

 Puri avokado

Resepi makanan pejal yang mudah dan cepat untuk disediakan. Hanya perlu campurkan avokado yang dilenyekkan bersama susu dan ia telah tersedia untuk diberikan kepada anak anda. Anda juga boleh campurkan sedikit air jika campuran agak pekat.

 Ais krim susu buah-buahan

Pelbagai cara boleh dilakukan untuk menyediakan ais krim susu. Anda boleh campurkan susu dengan jus, buahan atau sayuran. Jika menggunakan jus, anda boleh gaul rata susu dan jus sebelum dimasukkan ke dalam bekas ais krim (
popsicle).
 Untuk buahan atau sayuran pula, kisarkannya bersama susu sebelum dibekukan.

 Lempeng susu ibu

Sesuai untuk anak yang tidak lagi minum susu botol, tetapi stok susu simpanan masih banyak. Ia boleh dimasak sebagai sarapan pagi. Walaupun ketika memasaknya, ia akan mengurangkan beberapa nutrisi, namun, ia masih cara yang baik untuk memberikan khasiat susu kepada anak. Anda boleh mencampurkan beberapa bahan lain seperti pisang, kismis, kayu manis dan ekstrak vanila jika perlu.


Kaum Hawa Kena Makan 7 Suplemen Ini Ketika Haid Untuk Elak Dan Kawal PMS!

Ramai wanita yang
akan rasa celaru, serabut atau ‘
mood swing
‘
 di saat sedang datang bulan. Akibat perkara ini, langkah seperti makan
supplement
 ketika haid mungkin penting.

Sebenarnya, ada banyak suplemen yang mungkin boleh membantu dalam usaha untuk para wanita mengurangkan atau menghilangkan masalah emosi ketika datang bulan.

Persoalannya, adakah ia akan benar membantu? Ayuh terus baca artikel ini dengan lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

PMS adalah dalang utama di sebaliknya?

Untuk pengetahuan anda semua,
premenstrual syndrom
 (PMS) adalah sejenis kondisi di mana wujud
simptom pada aspek emosi wanita semasa atau sebelum tempoh haid
.

Simptom yang dimaksudkan ini adalah seperti mereka cepat rasa marah, jengkel, sedih, gelisah dan lain-lain perubahan emosi. Dalam erti kata lebih mudah,
mood swing
.

Sesetengah wanita tidak hanya akan mengalami simptom pada aspek mental malah fizikal juga seperti pening kepala, sakit perut, kembung perut dan macam-macam lagi.

Kebiasaannya, simptom-simptom ini mungkin akan bermula sekitar seminggu sebelum wanita datang bulan, bertahan selama tempoh haid dan berhenti selepas tamat haid.

Meskipun tidak semua wanita mengalaminya
, namun keadaan ini tetap akan buat hidup kaum Hawa terjejas!

Apa punca dan faktor risiko kondisi PMS?

Pakar masih belum dapat memastikan punca PMS berlaku namun menyimpulkan bahawa ia berkaitan dengan
ketidakseimbangan hormon di dalam kitaran menstrual wanita
.

Ovulasi akan bermula pada sekitar waktu wanita hampir tamat haid dan ketika ini, tubuh badan akan mula mengeluarkan telur lantas menurunkan kadar hormon tubuh badan.

Perubahan hormon wanita yakni estrogen dan progesterone boleh beri kesan pada tahap serotonin. Kesannya,
 emosi, selera makan dan waktu tidur mereka
 mungkin akan terjejas.

Dalam pada itu, PMS juga mungkin didalangi oleh faktor risiko seperti persekitaran, perhubungan serta lain-lain aspek yang boleh jadi punca mental dan fizikal terganggu.

Dalam usaha untuk elak dan kawal, wanita mungkin perlu mula makan suplemen ketika haid!

Wanita kena makan
supplement
 ketika haid?

Selain mengambil ubatan dan rawatan moden, suplemen alternatif juga mungkin boleh bantu wanita elak dan kawal PMS daripada menjadi lebih teruk.
Berikut adalah antara contohnya
:

#1. Kalsium

Wanita yang kerap mengalami PMS mungkin kurang ambil kalsium di dalam diet kerana jika ia rendah, maka ia akan mempengaruhi
 kitaran menstrual di dalam tubuh badan
.

Dengan mengambilnya, maka simptom kondisi seperti sakit perut, kembung perut dan kepenatan akan dapat dikurangkan begitu juga dengan perubahan pada aspek mental.

Suplemen ketika haid #2. Magnesium

Wanita yang kerap mengalami PMS juga kurang ambil magnesium di dalam diet kerana sama seperti alasan di atas, jika ia rendah, maka ia turut mempengaruhi
kitaran menstrual di dalam tubuh badan
.

Simptom seperti depresi, insomnia dan senak payudara mungkin akan dapat dikurangkan dengan pengambilan suplemen magnesium atau makanan yang tinggi dengannya.

#3. Vitamin B6

Suplemen atau makanan tinggi dengan vitamin B6 terlibat secara langsung dalam penghasilan
neurotransmitter
 yang akan memainkan peranan penting dalam mengawal mood dan emosi.

Jadi, wanita kena makan
supplement
 ketika haid ini bagi mengatasi simptom PMS.

#4. Asid lemak penting

Beberapa jenis asid lemak seperti
gamma-linoleic
 dan
alpha-linoleic
ada sifat antiradang yang boleh bantu melegakan simptom-simptom PMS namun perlu kajian lanjutan.

Suplemen ketika haid #5.
Chasteberry

Chasteberry
adalah salah satu daripada suplemen yang paling popular bagi kesihatan reproduktif wanita dan kajian pada tahun 2003 kata
 ia juga bagus untuk rawat PMS
.

Ini kerana ia boleh mengurangkan simptom seperti kesakitan pada perut, kepala dan payudara, serta dipercayai lebih baik fungsinya berbanding ubat antidepresan
fluoxetine.

Makan
supplement
 ketika haid #6.
 Ginkgo biloba

Popular sebagai remedi herba untuk memori yang lebih kuat,
Ginkgo biloba
juga mungkin bagus untuk
wanita yang kerap mengalami PMS
, menurut kajian pada tahun 2009.

Pun begitu, herba ini mungkin akan berinteraksi secara serius dengan ubat lain yang anda sedang ambil. Jadi, dapatkan informasi dan nasihat daripada doktor terlebih dahulu.

#7.
 St. John’s wort

Wanita juga mungkin perlu makan
supplement
 ketika haid dalam bentuk
St. John’s wort
yang merupakan herba alternatif antidepresan menurut kajian pada tahun 2010.

Ini kerana herba unik ini dapat beri kesan pada serotonin dan norephrine, dua jenis
neurotransmitter
yang akan dipercayai
ada efek terhadap emosi serta mood individu
.

Konklusinya, wanita mungkin kena mula makan
supplement
 ketika haid di atas sekiranya memang sering mengalami gejala PMS. Namun, saranan paling utama adalah dapatkan konsultasi daripada doktor dahulu!


Suka Makan Pedas Sewaktu Berbuka? Ini RISIKO Yang Akan Jadi Pada Tubuh Anda

Apabila tiba sahaja bulan puasa, pasti ramai yang sudah menyediakan senarai menu tertentu makanan bulan Ramadan yang ingin dimakan sewaktu berbuka puasa.

Ada yang gemarkan
makanan manis, makanan bergoreng, bahkan ada juga yang gemar makan makanan pedas sewaktu berbuka
.

Namun, adakah kita tahu berkenaan kesan makan pedas ketika perut masih kosong?

Bulan Ramadan juga dianggap bulan makanan

Di bulan puasa, ramai yang mengambil peluang ini
untuk pergi ke bazar Ramadan bagi mendapatkan makanan bulan Ramadan kegemaran masing-masing
.

Siapa sahaja tidak terliur melihat barisan balang-balang air yang menyediakan pelbagai jenis minuman untuk menghilangkan dahaga setelah seharian berpuasa.

Ada juga yang mencari makanan-makanan manis seperti kuih-muih untuk dimakan semasa berbuka
.

Bukan itu saja, ada juga peminat makanan pedas yang mungkin mencari hidangan nasi bersama sambal lebih.

Namun, tidak ramai daripada
penggemar makanan pedas ini mengetahui kesan makan pedas pada tubuh mereka ketika perut masih kosong
.

Adakah seseorang itu boleh memakan makanan pedas ketika berbuka puasa?

Kandungan capsaicin dalam lada

Tahukah anda, dalam setiap lada atau cili yang anda makan, terkandung kandungan capsaicin di dalamnya?

 Capsaicin ialah sejenis komponen kimia dalam cili yang menyebabkan rasa pedas pada tumbuhan tersebut.

Apabila anda memakan atau menggigit lada, anda pasti akan berasa pedas pada lidah anda, bukan?

Ia adalah hasil daripada capsaicin yang ada dalam lada tersebut
.

Apabila capsaicin ini bertemu dengan dinding perut anda, ia boleh menyebabkan kesakitan dan juga ketidakselesaan untuk sementara waktu.

Apa jadi jika saya makan makanan pedas semasa berbuka puasa?

Apabila anda memakan makanan pedas ketika perut kosong seperti ketika berbuka puasa, makanan pedas ini akan turun melalui saluran makanan atau esofagus anda seperti satu ‘bebola api’.

Mengapa ia digambarkan sedemikian rupa?

Ini kerana ia akan memberi kesan terhadap apa sahaja yang bersentuhan dengannya di dalam esofagus melainkan terdapat sesuatu dalam saluran ini yang bertindak mengurangkan kesan pedas tersebut.

Jadi, apabila anda benar-benar teringin untuk makan makanan pedas sewaktu berbuka, jangan terus mengambilnya sebagai hidangan pertama anda.

Makan makanan lain yang tidak pedas terlebih dahulu untuk mengurangkan kesan makan pedas yang mungkin berlaku selepas anda habis makan nanti.

Apabila perut anda menjadi tidak selesa disebabkan oleh kesan capsaicin yang ada dalam lada, ia boleh menyebabkan perut meragam lalu mengakibatkan cirit-birit.

Kesan makan pedas ketika perut kosong juga boleh menyebabkan iritasi pada dinding perut yang mengakibatkan kekejangan dan reaksi berasid pada perut anda.

Sifat lada yang sedikit menyegat ini juga boleh mencetuskan ketidakhadaman dalam perut.

Kesan makan pedas bertambah buruk jika ada ulser

Sekiranya anda mempunyai ulser, makan makanan pedas hanya akan membuatkan keadaan tubuh anda menjadi lebih teruk
.

Ia bukan sahaja boleh menyebabkan iritasi pada dinding perut, malah juga boleh menyebabkan keradangan pada jangkitan saluran kencing.

Ia juga tentunya boleh menyebabkan mata dan hidung anda menjadi berair sehingga mendapat keradangan sinus
.

Apa yang boleh saya buat untuk kurangkan kesan makan pedas pada mulut dan juga perut?

Cuba minum susu. Kenapa susu?

Susu bertindak sebagai ‘sabun pencuci’ kepada kesan makan pedas yang anda alami.

Susu boleh membantu melarutkan komponen capsaicin yang ada dalam lada tersebut.

Hanya susu yang boleh memberikan kesan seperti ini dan air biasa atau air kosong tidak mampu melakukannya
.

Susu haiwan mempunyai sejenis protein yang disebut sebagai casein.

Casein adalah sejenis protein yang ‘sukakan lemak’.

Oleh sebab itu, ia boleh bertindak seolah-olah sabun pencuci apabila bertemu dengan komponen capsaicin.

Tetapi ingat, hanya susu haiwan seperti susu lembu atau kambing sahaja yang boleh mengurangkan kesan makan pedas ini.

Susu berasaskan tumbuhan seperti susu soya, santan atau susu badam tidak mempunyai kandungan protein casein ini
.

Apa yang patut saya makan sebagai pilihan makanan bulan Ramadan?

Terdapat beberapa cadangan jenis makanan yang boleh anda amalkan ketika ingin berbuka puasa agar perut anda tidak terganggu.

Antara amalan pemakanan tersebut ialah:

Ketika berbuka puasa, ambil makanan yang ringkas terlebih dahulu agar sistem penghadaman tubuh kita dapat memproses makanan dengan baik dan lancar

Makan buah kurma terlebih dahulu.
Fruktosa dalam buah kurma akan memberikan tubuh tenaga segera
. Selain itu, enzim dalam buah kurma juga boleh membantu dalam proses pencernaan makanan

Pastikan anda mengambil makanan yang seimbang dengan kandungan karbohidrat, protein, vitamin dan mineral. Amalkan kaedah Pinggan Sihat Malaysia yang menyarankan pengambilan suku pinggan karbohidrat, suku pinggan sumber protein dan separuh pinggan sayuran atau buah-buahan

Pastikan juga anda mengambil air yang mencukupi bagi mengelakkan dehidrasi

Cuba elakkan pengambilan makanan pedas sebagai pilihan makanan bulan Ramadan kerana ia akan menyebabkan ketidakselesaan selepas itu

Kesimpulan

Makan makanan pedas sebagai pilihan makanan bulan Ramadan sewaktu berbuka adalah satu pilihan yang kurang tepat.

Ini kerana, ia hanya akan membuatkan perut anda meragam dengan teruk apatah lagi pada waktu perut anda sedang kosong.

Jika anda benar-benar ingin makan pedas, cuba makan makanan yang tidak pedas terlebih dahulu untuk mengurangkan kesannya kepada tubuh.

Anda mungkin berasa nikmat apabila dapat berbuka dengan makanan pedas kegemaran anda, tetapi cuba fikirkan berkenaan kesan makan pedas yang akan dialami selepas itu.

Adakah anda sanggup menanggungnya?


Manfaat Madu Asli

Lebah memainkan peranan penting dalam mengimbangi ekosistem. Selain itu, mereka juga menyumbang produk luar biasa mereka – madu, yang menawarkan pelbagai manfaat. Jom baca lebih lanjut untuk merungkai
khasiat madu asli.

Perbezaan madu komersial dan madu asli

Tidak semua madu yang anda dapatkan sebenarnya daripada
khasiat
madu asli.

Sebaliknya, ia
boleh dibuat dengan madu komersial.
 Madu komersial biasanya diekstrak daripada lebah kemudian dibangkitkan dengan antibiotik.

Tambahan pula, semasa rawatan, madu komersial akan melalui proses pemanasan, yang akan menghapuskan enzim berguna, untuk membuatkan ia tahan lebih lama.

D
i samping itu, proses penapisan juga membuang bahan bermanfaat seperti debunga dan propolis.

Ini mungkin berlaku walaupun secara kimia ditapis untuk mewujudkan tekstur keemasan yang jelas.

Sebaliknya, madu asli adalah berbentuk mentah seperti yang mula-mula diambil daripada sarang.

Atas sebab ini, madu asli mungkin mengandungi bahagian lebah, lilin atau kotoran lain tetapi ditapis keluar sebelum dikeluarkan.

 Madu asli tidak perlu menjalani apa-apa proses rawatan khas yang boleh menurunkan nilai manfaat kesihatan.

Khasiat madu asli daripada segi
kesihatan

Mencegah Diabetes

Madu asli, terutamanya apabila digabungkan dengan kayu manis, boleh membantu
mengurangkan risiko diabetes atau bertindak sebagai bantuan semasa rawatan.

Dengan menggantikan gula dengan madu, anda boleh meningkatkan insulin dan membantu pengurusan gula dalam darah.

Pengambilam madu asli juga boleh mencegah pertambahan berat badan kerana ia mengaktifkan hormon yang menyekat selera makan. Pengambilannya secara tetap sebenarnya boleh mengurangkan risiko obesiti.

Merawat luka dan batuk

Apabila bertindak balas dengan cecair badan, madu asli hydrogen peroxide, dengan itu, ia seolah-olah mempunyai kesan penyembuhan luka.

Ia boleh digunakan sebagai rawatan untuk luka dan terbakar,
mewujudkan persekitaran yang tidak baik untuk bakteria.

Ia adalah perkara biasa yang mana madu asli biasanya
digunakan sebagai ubat batuk
 dan ia telah menunjukkan keberkesanan sama seperti ubat-ubatan komersial.

Pengambilan setengah hingga dua sudu teh sebelum tidur adalah disyorkan untuk merawat batuk bagi mereka yang berumur lebih setahun.

Khasiat madu asli: Membekalkan tenaga dan menggalakkan tidur

Makan madu sebelum tidur membantu glycogen ke hati, menghalang otak daripada bangun, mencari bahan api.

Ini juga boleh melepaskan melatonin dalam otak, yang membantu untuk meningkatkan imuniti dan pembinaan semula tisu pada masa rehat.

 Dengan tidur yang lebih baik, risiko mendapat obesiti, diabetes,
penyakit kardiovaskular akan dikurangkan.

Kira-kira 80 peratus daripada madu asli adalah gula semula jadi. Ia juga mengandungi mineral dan vitamin lan. Oleh itu, jelas bahawa madu asli adalah makanan tambahan tenaga yang kuat.

 Ia mengandungi glycogen yang mudah diserap dan hanya bertindak sebagai glukosa yang terdapat dalam kebanyakan gel tenaga komersial.

Adalah disyorkan untuk mengambil madu semasa senaman dan pemulihan.


Membantu Anak Anda Menangani Stres

Sepertimana orang dewasa, kanak-kanak juga mengalami stres. Sekolah, kehidupan sosial, dan masalah keluarga boleh menimbulkan tekanan dan membebani kanak-kanak. Sebagai ibu bapa, anda boleh membantu mereka menangani stres dengan cara yang sihat.

Memberi perhatian

Anda harus memberitahu anak anda sekiranya anda mengesan sesuatu telah berlaku kepada mereka. Cuba lakukannya dengan cekap seperti pemerhatian yang biasa. Mereka akan berasa dihargai dan disayangi dengan begitu.

Berhenti menyusun jadual yang padat

Menghadiri pelbagai kelas di sekolah untuk masa yang lama, menyertai aktiviti luar kurikulum, menyiapkan kerja rumah, dan sebagainya merupakan salah satu sebab utama yang menjadikan kanak-kanak terlalu sibuk. Daripada anda memaksa anak anda melakukan perkara yang anda inginkan, lebih baik anda biarkan mereka mempunyai masa untuk merehatkan minda dan badan mereka. Selepas menjadi segar, mereka akan bersedia untuk melakukan apa sahaja.

Sediakan masa untuk bermain

Anda harus mengajak anak anda menyertai aktiviti luar bersama-sama seperti bermain bola keranjang atau bola sepak, berbasikal, berenang, dan sebagainya. Menggabungkan permainan dan aktiviti luar adalah idea yang bernas kerana anak anda boleh berehat dan meningkatkan sistem imuniti pada masa yang sama.

Ajar anak anda untuk memahami tubuh badan mereka

Perkara penting yang kita perlu tahu adalah untuk mengetahui apa yang berlaku kepada tubuh badan kita. Anak anda perlu belajar mengesan apa yang tidak kena dengan tubuh mereka. Ini adalah kerana mereka terlalu muda, dan kadangkala, mereka tidak mengerti apa yang sedang terjadi. Sebagai contoh, jika mereka sedang marah, anda boleh menyuruh mereka menarik nafas panjang untuk bertenang dan mencari punca masalah. Atau, sekiranya mereka mengalami sakit kepala, mereka harus mendapatkan bantuan daripada guru atau ibu bapa mereka. Apabila mereka letih daripada aktiviti sekolah, mereka perlu berehat untuk menenangkan diri.

Hadkan stres seboleh mungkin

Stres boleh datang dalam pelbagai bentuk, termasuklah kerja rumah, rakan-rakan, hubungan sosial. Beritahu anak anda bahawa terdapat pelbagai cara untuk berbuat sesuatu selain daripada menjadi tertekan dengan perkara tersebut. Tunjukkan mereka cara-cara untuk bertenang dan melawan stres. Sebagai contohnya, jika mereka menyertai pelbagai aktiviti selepas sekolah dan menyebabkan stres terhadap kerja rumah, ia mungkin lebih utama untuk mengehadkan aktiviti kurikulum dan memberi perhatian yang lebih kepada kerja rumah.

Jadilah rakan kepada anak anda

Kadangkala, anak anda mungkin tidak mahu bercakap tentang masalah mereka dengan anda. Daripada anda bertanya mereka dengan berterusan, yang mana boleh menambahkan lagi tekanan, anda hanya perlu berada di samping mereka. Biarkan anak tahu bahawa anda selalu berada di sisi mereka apabila mereka mahu bercakap. Anak anda adalah sensitif dan mereka takut sekiranya ditinggalkan. Anda dan anak anda boleh melakukan perkara yang menggembirakan seperti bersiar-siar, menonton wayang, atau masak makan malam. Apabila anak anda bersedia, mereka akan bercakap.


Selalu Sakit Semasa Berpuasa? Ketahui 5 Penyakit Lazim Berlaku Di Bulan Ramadan

Bulan Ramadan tiba lagi!
Bersamanya, datang sekali dengan penyakit bulan puasa yang lazim melanda disebabkan oleh
perubahan pada corak pengambilan makanan.

Adakah ini bermaksud kegiatan berpuasa boleh mendatangkan keburukan kepada umat Islam?

Tidak sama sekali!

Namun
 jika anda makan mengikut hawa nafsu pada waktu berbuka
 dan tidak bangun untuk bersahur, anda berisiko mendapat masalah ini.

Teruskan membaca jika ingin mengetahui berkenaan dengan simptom atau penyakit bulan puasa yang lazim dialami.

Untuk mendapatkan lebih banyak info tentang Kesihatan, sila dapatkannya
di sini.

#1 Tidak cukup minum air atau dehidrasi

Walaupun ia memang boleh dijangka, terdapat
segelintir individu yang akan mengalami simptom dehidrasi yang lebih teruk.

Ini terutamanya bagi mereka yang bekerja berat ketika sedang berpuasa.

Badan manusia terdiri daripada 75% air yang memenuhi ruangan sel.

Apabila terdapat lebih banyak air yang tersejat keluar berbanding dengan air yang masuk, anda akan mengalami dehidrasi.

Oleh sebab itu,
amat penting bagi setiap individu yang berpuasa untuk mengambil air pada corak yang berpatutan.

Saranan masih pada 8 gelas sehari namun bahagikan waktu selepas berbuka sehingga sahur.

Kurangkan daripada membuat kerja berat untuk elak mendapat penyakit dehidrasi bulan puasa.

Jika anda masih perlu melakukan kerja berat, bergantung kepada simptom,
anda perlu tentukan jika perlu berbuka ataupun tidak.

Walaupun jarang berlaku dehidrasi teruk hanya kerana berpuasa, tapi faktor persekitaran membuatkan ia tidak mustahil untuk berlaku.

#2 Gula dalam darah rendah, penyakit bulan puasa yang lazim

Sama seperti dehidrasi, oleh sebab mereka yang berpuasa tidak mengambil sebarang makanan dan minuman, jadi paras gula di dalam darah kebiasaannya lebih rendah daripada biasa.

Walau bagaimanapun, penyakit bulan puasa ini lebih lazim berlaku kepada mereka yang
mempunyai masalah kencing manis terutamanya bagi yang mengambil rawatan insulin.

Antara simptom yang boleh dialami oleh:

Pening kepala

Rasa lapar yang teramat

Kekeliruan

Perpeluhan

Menggeletar

Penglihatan kabur

Perubahan personaliti

Bagi mereka yang tidak mempunyai sejarah penyakit kronik, perkara ini tidak merisaukan.

Apabila gula di dalam badan rendah,
 insulin juga akan kurang dirembeskan
. Ini membuatkan badan akan menggunakan stok bekalan lemak.

Apa yang anda perlu tahu berkaitan dengan penggunaan lemak, enzimnya sangat sensitif dengan insulin.

Jika terdapat insulin, ia tidak akan bekerja.

Maka, pesakit kencing manis yang tidak mengawal pengambilan insulin boleh mempunyai tahap insulin yang tinggi.

Ia merupakan salah satu penyakit bulan puasa yang kerap berlaku pada populasi tersebut.

Badan tidak boleh menggunakan lemak
 sebagai tenaga berikutan paras insulin yang tinggi.

Perkara ini menyebabkan simptom seperti yang dinyatakan.

#3 Keracunan makanan atau gejala cirit-birit dan muntah

Mungkin ia bukan keracunan makanan, namun gejala cirit-birit kerap berlaku dalam bulan puasa.

Ia  berikutan
pengambilan makanan berlebihan ketika berbuka puasa.

Tidak dinafikan bahawa pada bulan ini, kadar pembelian makanan dari luar meningkat terutamanya bagi pasangan suami isteri yang bekerja.

Pembelian makanan di kedai yang terletak di persekitaran kotor
meningkatkan risiko masalah keracunan makanan.

Anda mungkin berminat:

Selain itu, pengambilan makanan pedas juga punca kepada penyakit bulan puasa ini.

Oleh itu, anda perlu menjaga kebersihan sebaiknya. Amalkan tabiat basuh tangan sebelum dan selepas menguruskan makanan.

Lebih baik jika anda boleh meluangkan masa untuk memasak sendiri.

Namun, jika tidak boleh, pastikan anda mencari makanan di lokaliti yang bersih.

#4 Sakit kepala, penyakit bulan puasa yang boleh dialami oleh sesiapapun

Ia bukanlah satu penyakit namun
gejala ini kerap berlaku kepada setiap individu yang berpuasa.

Setiap individu mempunyai daya ketahanan tubuh yang berbeza bergantung kepada faktor tertentu.

Mereka yang berpuasa tanpa bersahur lebih cenderung untuk mengalami masalah sakit kepala memandangkan mereka tidak mengambil air yang cukup.

Begitu juga umat Islam yang menetap di negara luar. Terdapat negara yang mempunyai waktu berpuasa melebihi 16 jam berikutan waktu siang yang panjang.

Bayangkan jika anda menetap di Iceland dan Norway. Anda perlu berpuasa selama 20 hingga 21 jam!

Ia bukanlah satu perkara yang mudah dan penyakit bulan puasa ini mudah berlaku kepada umat di negara tersebut.

Namun, perlu diingatkan,
pening kepala tidak semestinya berpunca daripada kurang pengambilan makanan dan minuman.

Ia juga boleh berlaku jika tabiat tidur anda tidak terjaga.

#5 Sakit perut, penyakit bulan puasa yang biasa anda lihat

Sakit perut pada bulan Ramadan sering berlaku berikutan kebanyakan individu mempunyai konsep pemakanan yang salah apabila tiba waktu berbuka.

Bayangkan jika anda makan lebih daripada apa yang perut anda boleh tampung pada satu masa.

Ia bukan sahaja boleh menyebabkan simptom sakit perut, malah pedih ulu hati yang boleh berlaku akibat penyakit refluks gastroesofagus.

Baca juga:

Gastrik Ketika Bulan Puasa? Ia Bukan Sekadar Angin Dalam Perut, Ini 11 Cara Merawatnya

Tip Menjaga Sistem Pencernaan Semasa Puasa

Perkara ini lazim berlaku kepada mereka yang baring sejurus selepas makan.

Untuk elak daripada mengalami simptom sakit perut, tabiat makan merupakan kunci utama.

Anda perlu
bersahur bagi mengelakkan masalah gastrik dan makan secara besederhana ketika berbuka.

Konklusi

Jika anda ingin menjaga tahap kesihatan sepanjang bulan Ramadan, anda perlu lebih peka dengan apa yang dimakan.

Pemakanan merupakan kunci utama kepada tahap kesihatan individu.

Amalan berpuasa mempunyai pelbagai jenis kebaikan kesihatan.

Oleh itu, jangan sia-siakannya dengan kerakusan anda untuk makan banyak sewaktu berbuka.


Demam kuning dewasa

Definisi

Apa itu Demam kuning dewasa?

Demam kuning ialah jangkitan virus yang disebarkan melalui gigitan dari nyamuk yang dijangkiti, biasanya berlaku pada bahagian Selatan Amerika dan Afrika. Bila disebarkan kepada manusia, virus demam kuning boleh merosakkan hati dan organ dalaman dan berkemungkinan membawa maut.

Apakah kebarangkalian Demam kuning dewasa?

Infeksi biasanya berlaku di kawasan Afrika dan Amerika Selatan, memberi kesan pada pelancong dan penduduk yang mendiami kawasan tersebut.

World Health Organization (WHO) menganggarkan sebanyak 200,000 kes demam kuning seluruh dunia setiap tahun, menyebabkan 30,000 kematian. Kes demam kuning mula kelihatan meningkat di seluruh dunia, disebabakan oleh penurunan imunisasi kepada jangkitan sekitar penduduk setempat, penebangan hutan, perubahan iklim, dan kawasan bandar yang padat.

Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Demam kuning dewasa?

Demam kuning memperoleh namanya daripada dua simptomnya yang paling jelas: demam dan kulit kekuningan. Kekuningan berlaku kerana penyakit mengakibatkan kerosakan hati, hepatitis. Bagi sesetengah orang, demam kuning tidak mempunyai simptom awal, namun bagi sesetengah yang lain, simptom pertama muncul dalam tiga ke enam hari selepas pendedahan kepada virus melalui gigitan nyamuk.

Saat jangkitan memasuki fasa akut, anda akan mengalami tanda dan gejala termasuklah:

Demam;

Sakit kepala;

Sakit-sakit otot terutamanya bahagian belakang dan lutut;

Sensitif kepada cahaya;

Loya, muntah-muntah atau keduanya;

Hilang selera makan;

Pening kepala;

Mata, muka dan lidah menjadi kemerahan.

Simptom dan gejala ini biasanya pulih dan hilang selepas beberapa hari.

Biarpun tanda dan simptom mungkin hilang sehari atau dua selepas fasa akut, sesetengah orang yang mengalami demam kuning akut kemudian akan memasuki fasa toksik. Semasa fasa toksik, tanda akut dan simptom akan kembali dan menjadi lebih teruk dan tanda yang mengancam nyawa juga muncul. Ini termasuklah:

Kekuningan di kawasan kulit dan putih mata (jaundis);

Sakit bahagian abdomen dan muntah-muntah, kadangkala muntah darah;

Kencing berkurangan;

Pendarahan bahagian hidung, mulut dan mata;

Degupan jantung perlahan (Bradikardia)

Kegagalan hati dan buah pinggang;

Disfungsi otak, termasuklah meracau, sawan, dan koma.

Fasa toksik bagi demam kuning boleh membawa maut.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sebelum melancong

Empat minggu atau lebih sebelum lawatan, adakan temujanji untuk berjumpa doktor anda sekiranya anda melawat kawasan di mana dema kuning diketahui berlaku supaya anda boleh berbincang sama ada vaksin demam kuning diperlukan atau tidak.

Sekiranya anda ada kurang dari empat minggu untuk bersedia, hubungi juga doktor anda. Secara ideal, anda dapat divaksin sekurang-kurangnya tiga ke empat minggu sebelum lawatan ke kawasan tersebut untuk memberi masa pada vaksin untuk mula berkesan. Doktor anda akan menentukan sama ada anda memerlukan vaksinasi nda boleh memberi panduan umum untuk memelihara kesihatan anda ketika di luar negara.

Selepas melancong

Cari rawatan medical kecemasan sekiranya anda baru balik melawat kawasan di mana demam kuning biasa berlaku dan anda mula mengalami tanda dan simptom fasa toksik penyakit tersebut.

Hubungi doktor anda sekiranya mengalami simptom sederhanda, selepas melawat negara di mana demam kuning terjadi.

Punca

Apakah Punca Demam kuning dewasa?

Demam kuning biasanya merebak kepada manusia melalui gigitan nyamuk yang dijangkiti. Manusia tidak dapat menyebarkan demam kuning sesama sendiri melalui persentuhan kasual, walaubagaimanapun ia boleh merebak terus ke darah melalui jarum yang dijangkiti.

Beberapa spesis nyamuk membiak di dalam hutan juga menyebarkan demam kuning kepada monyet, yang mana, selain manusia, juga menjadi hos penyakit tersebut.

Faktor-faktor Risiko

Apakah yang meningkatkan risiko saya kepada Demam kuning dewasa?

Ada banyak faktor risiko untuk demam kuning, antaranya seperti:

Anda mungkin mengalami risiko penyakit sekiranya anda melawat ke kawasan yang mana virus demam kuning masih dibawa nyamuk. Kawasan in termasuklah Afrika sub-Sahara dan kawasan tropikal Amerika Utara.

Walaupun seandainya tiada laporan semasa tentang jangkitan pada manusia dalam kawasan terebut, ia tidak bermakna anda bebas dari risiko. Mungkin penduduk tempatan sudah divaksin dan terjaga dari penyakit tersebut, atau kes demam kuning belum lagi dikesan atau dilaporkan secara rasmi.

Sesiapa sahaja boleh dijangkiti, namun orang dewasa lebih terdedah kepada penyakit tersebut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Demam kuning dewasa dirawat?

Belum ada ubatan antivirus yang terbukti membantu merawat demam kuning. Kesannya rawatan utama merangkumi sokongan penjagaan di hospital. Ini termasuklah:

Membekalkan cecair dan oksigen;

Mengekalkan tekanan darah secukupnya;

Penggantian darah yang hilang;

Menyediakan dialisis bagi buah pinggang yang rosak;

Merawat jangkinan lain yang berlaku;

Sesetengah orang menerima transfusi plasma bagi menggantikan protin darah yang boleh meningkatkan kadar pembekuan darah.

Sekiranya anda mengalami demam kuning, doktor akan mencadangkan anda untuk kekal di dalam, jauh daripada nyamuk, bagi mengelakkan sebaran penyakit pada orang lain. Sekali anda mengalami demam kuning, anda akan imun pada penyakit tersebut seumur hidup.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Demam kuning dewasa?

Gaya hidup dan rawatan sampingan yang mungkin membantu anda menghadapi demam kuning:

Walaupun tiada rawatan spesifik bagi demam kuning, sokongan penjagaan di rumah adalah tidak dinasihatkan di kawasan yang memberi akses rawatan. Mana-mana pelancong bukan residen ke kawasan endemik demam kuning juga di dalam risiko untuk keadaan mengancam nyawa yang lain, dan patut mencari evaluasi segera di dalam jabatan kecemasan sekiranya demam mulai muncul. Selain demam kuning, malaria juga juga boleh muncul selepas satu tahun, walaupun sudah menjalankan rawatan pencegahan. Tiada rawatan sampingan bagi demam kuning, dan individu mesti mencari rawatan perubatan segera dan mengikut arahan perubatan secara teliti.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bahaya Hipoksia Otak, Bekalan Oksigen Ke Otak Terputus! Kenali Simptomnya

Apa itu hipoksia otak? Istilah yang agak asing dalam kalangan masyarakat ini membawa maksud, satu bentuk hipoksia atau kekurangan oksigen yang mempengaruhi otak.

Ia berlaku ketika otak tidak menerima oksigen yang mencukupi walaupun darah masih mengalir. Apabila bekalan oksigen terputus, maka ia digelar sebagai hipoksia otak.

Untuk pengetahuan, ia adalah suatu keadaan kecemasan perubatan kerana
otak memerlukan bekalan oksigen dan nutrien yang berterusan untuk berfungsi dengan baik.

Terdapat beberapa faktor yang boleh menyumbang kepada kondisi ini, termasuk lemas,
serangan jantung
, dan strok.

Antara simpton ringan termasuklah kehilangan ingatan dan masalah dengan fungsi motor, seperti pergerakan.

Manakala, bagi kes yang teruk pula boleh mengakibatkan sawan bahkan
kematian otak
!

Jika berminat, teruskan membaca untuk mengetahui dengan lebih lanjut mengenai hipoksia otak, juga dikenali sebagai hipoksia serebrum.

Kenali simptom-simptomnya

Gejala kekurangan oksigen di otak ini, boleh menjadi ringan atau parah, dan ia bergantung kepada tahap dan tempoh otak seseorang pesakit kekurangan oksigen.

Antara simptom hipoksia otak yang ringan termasuk:

Kehilangan ingatan sementara

Masalah untuk menggerakkan bahagian badan

Kekurangan perhatian

Penilaian buruk

Sel otak boleh mula mati dalam masa 5 minit setelah kehilangan oksigen.

Gejala juga bakal menjadi lebih berbahaya apabila aliran oksigen ke otak terputus.

Gejala hipoksia otak yang teruk termasuk:

Koma

Sawan

Kematian otak

Dalam kes kematian otak, ia bererti tidak ada lagi aktiviti di dalam otak.

Selain itu, anak mata tidak lagi bertindak balas terhadap cahaya dan pesakit tidak mampu bernafas tanpa bantuan mesin sokongan hayat.

Pun begitu, jantung masih terus mengepam darah ke seluruh badan.

Hipoksia otak, apa penyebabnya?

Sebenarnya, terdapat banyak sebab mengapa seseorang mungkin mengalami hipoksia otak.

Beberapa situasi dan kondisi perubatan yang berisiko mengurangkan bekalan oksigen ke otak termasuk:

Amyotrophic lateral sclerosis
 (ALS) dan penyakit lain yang melumpuhkan otot pernafasan

Kecederaan otak

Keracunan karbon monoksida

Serangan jantung

Tercekik

Komplikasi yang timbul akibat anestesia

Lemas

Pengambilan dadah berlebihan

Altitud tinggi

Degupan jantung tidak teratur

Penyakit paru-paru, seperti penyakit paru-paru obstruktif kronik atau COPD

Jangkitan paru-paru, termasuk pneumonia

Serangan asma yang teruk

Penyedutan asap, misalnya, kebakaran rumah

Strok

Sesak nafas

Trauma pada saluran angin atau paru-paru

Trauma yang menyebabkan kehilangan darah

Tekanan darah yang sangat rendah, juga disebut
hipotensi

Faktor-faktor risiko

Hipoksia otak boleh mempengaruhi sesiapa sahaja yang mengalami masalah kekurangan oksigen ke otak, tetapi beberapa individu ternyata mempunyai risiko yang lebih tinggi berbanding yang lain.

Antara faktor risiko untuk penyakit ini termasuklah:

#1 Bermain sukan tertentu

Pemain sukan menjadi golongan berisiko jika mereka terlibat dengan aktiviti yang mempunyai risiko tinggi yang boleh mengakibatkan kecederaan di kepala atau trauma pada saluran udara.

Selain itu juga, mereka yang harus menahan nafas untuk jangka masa panjang atau
travel
 ke tempat beraltitud tinggi juga berisiko memperoleh penyakit ini.

Contoh-contoh aktiviti berisiko lain termasuk:

Tinju

Menyelam

Bola sepak

Mendaki gunung

Berenang

#2 Mempunyai kondisi perubatan tertentu

Banyak kondisi perubatan yang berpotensi mempengaruhi aliran oksigen ke otak, antaranya:

ALS

Asma

Masalah jantung

Hipotensi

Penyakit paru-paru

Penyakit otot

#3 Pekerjaan tertentu

Individu yang mengalami pendedahan kepada asap yang kuat atau karbon monoksida melalui pekerjaan mereka, seperti ahli bomba, mungkin berisiko tinggi mengalami hipoksia otak.

Diagnosis

Seorang doktor biasanya akan mendiagnosis hipoksia otak berdasarkan sejarah perubatan seseorang, pemeriksaan fizikal, dan ujian-ujian lain.

Semasa sejarah perubatan dan pemeriksaan fizikal, doktor akan turut bertanya mengenai simptom dan aktiviti terkini pesakit.

Doktor juga mungkin meminta untuk menjalankan ujian bagi mengesahkan hipoksia dan mengetahui penyebabnya.

Ujian ini merangkumi:

Angiogram otak

Ujian darah untuk memeriksa tahap oksigen darah

Imbasan CT kepala

X-ray dada untuk melihat paru-paru

Echocardiogram, untuk melihat jantung

Elektrokardiogram (ECG) untuk mengukur aktiviti elektrik jantung

Electroencephalogram (EEG) untuk mengukur aktiviti elektrik otak dan memahami penyebab sawan

Imbasan MRI kepala

Jenis-jenis rawatan

Hipoksia otak sememangnya adalah suatu kecemasan perubatan yang memerlukan rawatan segera.

Justeru, adalah penting agar bekalan oksigen normal ke otak dapat disambung dengan cepat untuk mengelakkan sebarang komplikasi atau kematian otak.

Rawatan akan berbeza-beza, bergantung pada penyebab dan keparahan hipoksia. Sistem sokongan hidup asas juga sering diperlukan.

Bagi mereka yang mengalami hipoksia yang teruk, mesin yang dikenali sebagai ventilator diperlukan untuk bernafas.

Rawatan-rawatan lain termasuk:

Darah, cecair, dan ubat-ubatan untuk memulihkan tekanan darah dan degup jantung

Ubat-ubatan untuk mengawal sawan

Langkah-langkah pencegahan

Hipoksia otak mungkin sukar untuk dielakkan dalam sesetengah situasi.

Sebagai contoh, adalah sukar untuk mengelakkan kecederaan otak daripada berlaku jika
terlibat dalam kemalangan jalan raya.

Antara cara pencegahan terbaik bagi mencegah hipoksia, setiap orang haruslah memantau kondisi kesihatan mereka dan mengelakkan tempat beraltitud tinggi.

Bagi mereka yang bersukan pula, sentiasa memakai alat pelindung yang betul, seperti topi keledar bagi sukan tertentu untuk mengelak risiko kecederaan kepala.

Sekiranya seseorang menerima
cardiopulmonary resuscitation
 (CPR) selepas kebakaran atau kecederaan di kepala, mereka mungkin kurang cenderung untuk mengalami hipoksia otak.

Sememangnya CPR dapat menyelamatkan nyawa, terutama jika dilakukan dengan segera!


Kenali Jenis Penyakit Yang Cenderung Menimpa Kaum Hawa!

Apabila bercakap tentang sesuatu penyakit atau kondisi, ia boleh menjejaskan sesiapa sahaja tanpa mengira jantina. Tapi lain pula ceritanya apabila berkaitan dengan masalah dalaman wanita.

Kaum wanita cenderung mengalami masalah dan kondisi kesihatan yang unik,
merangkumi aspek kehamilan
, menopaus hingga ke keadaan ginekologi, seperti fibroid rahim dan gangguan lantai pelvik.

Tambahan pula, kebanyakan isu berkaitan kesihatan wanita tidak didiagnosis dan mereka jarang dijadikan sebagai subjek dalam ujian ubat-ubatan.

Disebabkan itu, memiliki kesedaran berkaitan penyakit wanita memainkan peranan penting, agar langkah pencegahan dapat diambil sebelum terlambat.

Untuk mendapatkan lebih banyak info tentang Kesihatan Wanita, sila dapatkannya
di sini.

Masalah dalaman wanita lazim dialami

Seperti kalian sedia maklum, kaun Hawa cenderung untuk mempunyai banyak masalah kesihatan yang unik; kitaran haid, kehamilan, pencegah kelahiran, menopaus… dan itu baru permulaan ya!

Berikut adalah antara kondisi, penyakit atau isu wanita yang kerap terjadi, merangkumi:

#1 Endometriosis

Endometriosis, salah satu
punca masalah dalaman wanita
 yang kerap berlaku. Hampir 1 daripada 7 wanita dalam lingkungan usia 30 dan 45 tahun menghidapinya.

Pun begitu, walaupun gejalanya mungkin mengganggu dan menyakitkan, namun
kondisi ini bukan bersifat kanser.

Endometriosis tumbuh dalam badan wanita, di mana sebahagian lapisan tisu dalam rahim dikesan pada bahagian lain dalam badan seperti sekitar kawasan pelvis iaitu pundi, usus serta organ reproduktif.

Tambah lagi, ia sering ditemui di bahagian ovari dan otot ligamen posterior yang menyokong rahim.

#2 Fibroid rahim, salah satu masalah dalaman wanita

Fibroid rahim
, atau turut dikenali dengan nama seperti myoma atau leiomyoma merupakan sejenis ketumbuhan yang terbentuk dari dinding atau otot rahim.

Di samping itu, masalah dalaman wanita yang bukan bersifat kanser ini
boleh berlaku dalam bentuk ketumbuhan tunggal atau ketumbuhan berganda.

Ia bukanlah satu kondisi asing dan kerap dialami oleh kebanyakan wanita dalam lingkungan usia subur (
reproductive
).

Kira-kira 20% wanita dalam usia subur mempunyai ketumbuhan ini dan ia jarang sekali dialami oleh perempuan muda yang belum haid. Fibroid rahim juga sering kali mengecut selepas menopaus.

#3 Kanser ginekologi

Kanser ginekologi, sejenis barah yang melibatkan organ pembiakan wanita. Ia turut merujuk kepada 5 jenis kanser yang bermula dalam sistem pembiakan wanita seperti:

Kanser serviks

Kanser ovari

Kanser faraj

Kanser vulva

Kanser rahim
, juga dikenali sebagai barah endometrium

Kira-kira 100,000 wanita didiagnosis menghidap kanser ginekologi di Amerika Syarikat setiap tahun.

Faktor sejarah keluarga, kegemukan, usia dan HPV adalah antara faktor risiko yang penting untuk kanser ginekologi.

#4 Sindrom ovari polisistik (PCOS)

PCOS adalah masalah ketidakseimbangan hormon yang menjejaskan kesuburan,
kitaran haid
 dan bahkan, rupa fizikal penghidapnya.

Sista atau
cyst
adalah kantung tertutup, ia mempunyai selaput yang tersendiri, terasing dari bahagian tisu yang berhampiran dan mengandungi air.

Jika mahu diikutkan, adalah biasa untuk sista terbentuk dalam ovari golongan wanita.

Tapi, seperti nama sindrom itu sendiri, ‘poli’ bermaksud banyak, lantas
membawa erti pembentukan sista yang berlebihan.

Hingga kini, puncanya masih belum dapat dikenal pasti. Namun kebanyakan teori mengaitkan pembentukan sista ini disebabkan oleh penghasilan hormon lelaki (androgen) yang berlebihan.

Justeru, perkara ini secara langsung telah menghalang ovari daripada menghasilkan telur (
ovum
) dengan normal.

Kondisi berisiko lain bagi masalah dalaman wanita

Selain penyakit yang telah penulis kongsikan di atas, terdapat beberapa lagi isu wanita yang cenderung berlaku, antaranya:

Penyakit dan kesihatan ginekologi
 yang mempengaruhi wanita
merangkumi haid dan ketidakaturan menstruasi
, kesihatan saluran kencing, inkontinen urin, gangguan lantai pelvik, masalah seperti vaginosis bakteria (BV), vaginitis, fibroid rahim, serta vulvodynia.

Isu kehamilan
 termasuk penjagaan pra-kehamilan dan penjagaan pranatal, keguguran dan bayi mati dalam kandungan,
kelahiran pramatang,

sudden infant death syndrome
 (SIDS), penyusuan susu ibu, serta kecacatan kelahiran.

Penyakit yang berkaitan dengan kemandulan
 termasuk fibroid rahim,
sindrom ovari polisistik (PCOS)
, endometriosis, dan kekurangan ovari primer (POI).

Gangguan dan kondisi lain
 yang hanya mempengaruhi wanita termasuklah sindrom Turner, sindrom Rett, kanser ovari dan serviks.

Masalah berkaitan kesihatan dan kesejahteraan wanita secara menyeluruh
termasuk keganasan terhadap wanita, wanita kurang upaya dan cabaran dihadapi, osteoporosis, kesihatan tulang
serta menopaus.

Baca juga:

Langkah pencegahan

Walaupun punca sebilangan kondisi masih tidak dapat dirungkai, perubahan gaya hidup dan pola pemakanan sihat dapat bantu mencegah risiko ancaman masalah dalaman wanita ini.

Antaranya adalah:

Jangan merokok:
 Sekiranya anda merokok atau menggunakan produk tembakau lain, pastikan untuk
mengambil inisiatif yang dapat bantu kalian berhenti
. Elakkan juga terdedah kepada asap rokok di persekitaran

Makan makanan yang sihat:
 Pilih sayur-sayuran, buah-buahan, biji-bijian, makanan berserat tinggi dan sumber protein tanpa lemak, seperti ikan. Hadkan makanan yang tinggi lemak dan trans, serta makanan tinggi gula dan garam tambahan

Menguruskan tekanan dengan bijak:
 Stres, jangan diabaikan! Usah biarkan diri dibelenggu tekanan hidup, lama-kelamaan kesihatan akan mula terjejas. Ambil langkah untuk mengurangkan tekanan atau belajar
mengatasi stres
 dengan cara yang sihat

Mengekalkan berat badan yang sihat:
 Mengurangkan berat badan berlebihan dan mengekalkan BMI yang normal dapat menurunkan risiko penyakit jantung serta pelbagai jenis kanser

Kekal aktif:

Senaman dapat membantu anda mengawal berat badan
 dan menurunkan risiko penyakit jantung serta strok. Ia turut menurunkan risiko terkena berbagai jenis barah. Pilih aktiviti yang anda gemari dan lakukannya dengan konsisten

Jumpa doktor

Untuk masalah dalaman wanita berkaitan kesuburan, mereka yang di bawah usia 35 tahun dan masih belum hamil setelah ‘mencuba’ selama setahun, harus menemui
pakar sakit puan
 untuk didiagnosis.

Selain itu, sentiasa perhatikan sebarang perubahan dialami terutamanya yang melibatkan organ pembiakan.

Jika anda mengalami simptom-simptom yang mengganggu atau menyakitkan, usah buang masa dan segera rujuk golongan pakar sebelum menjadi lebih teruk.


Jika Menghidap Kanser Testis, Ini Perkara Yang Akan Berlaku Kepada Alat Sulit Anda!

Terdapat pelbagai jenis penyakit kanser yang wujud di dunia ini dan
antara yang paling berbahaya buat kaum lelaki adalah kanser testis
. Kanser testis adalah kanser bagaimana?

Apakah yang akan berlaku kepada alat sulit penderita sekiranya menderita kanser jenis ini?

Usah berlengah lagi, mari sama-sama kita semua ikuti artikel ini untuk tahu tentangnya dengan lebih lanjut!

Apa itu kanser testis?

Sebelum pergi dengan lebih mendalam lagi, adalah wajar untuk kita semua berkenalan dengan definisi kanser jenis ini terlebih dahulu. Kanser testis adalah jenis kanser yang biasa berlaku pada orang lelaki.

Jika wanita ada ovari, lelaki pula ada
 testis atau buah zakar yang memainkan fungsi penting di dalam sistem perkumuhan serta pembiakan
.

Ia terletak di dalam skrotum atau kantung zakar dan akan merembeskan hormon testosteron
serta terlibat dalam proses penghasilan sperma
.

Sekiranya anda menghidapi kanser testis, sel di dalam organ ini akan mengalami mutasi dan berkembang biak dengan banyak di luar kawalan.

Kanser testis adalah pelbagai dan terdiri daripada beberapa jenis bergantung kepada sel yang terlibat:

Kanser germ cell

Kanser leydig

Kanser sertoli

Limfoma

Perbezaan antara semua jenis yang dinyatakan di atas ini hanya boleh dilakukan melalui biopsi dan pemeriksaan patologi menggunakan mikroskop.

Dalam pada itu juga,
kanser testis mempunyai beberapa tahap sama seperti jenis kanser yang lain
 juga.

4 tahap kanser testis adalah:

Tahap 1

Timbul ketulan atau benjolan pada testis yang tidak menyakitkan. Pada ketika ini, ia masih belum merebak ke anggota tubuh badan yang lain.

Tahap 2

Timbul ketulan atau benjolan pada testis yang mungkin menyakitkan. Pada ketika ini, ia mungkin telah merebak ke nod limfa di bahagian abdomen.

Tahap 3

Timbul ketulan atau benjolan pada testis yang mungkin menyakitkan. Pada ketika ini, ia mungkin telah merebak ke nod limfa di bahagian diafragma.

Tahap 4

Timbul ketulan atau benjolan pada testis yang sangat menyakitkan. Pada ketika ini, ia pasti telah merebak ke paru-paru, hati atau tulang.

Punca ia berlaku

Sehingga kini, pakar masih belum dapat mengetahui
punca sebenar yang jelas tentang kanser jenis ini
 namun masih wujud beberapa faktor risiko yang akan mencetuskan mutasi sel terbabit.

Antara faktor risiko tersebut adalah seperti berikut:

Testis tidak turun dari abdomen (cryptorchidism)

Masalah pembentukan sistem pembiakan (gonadal dysgenesis)

Sejarah kanser dalam keluarga

Pernah mengalami kanser yang sama

Menghisap rokok

Menghidap HIV

Tanda2 kanser testis

Sekiranya ia berlaku kepada anda, mungkin akan muncul beberapa simptom terhadap individu termasuklah:

Muncul ketulan atau benjolan pada buah zakar

Skrotum berasa berat atau beban

Testis menjadi bengkak dan sakit

Sakit dalam perut atau pangkal paha

Keluar cecair dari skrotum secara tiba-tiba

Rasa sakit atau tidak selesa dalam zakar atau skrotum

Payudara menjadi besar dan sakit

Sakit pada bahagian belakang tubuh badan

Seandainya ia telah merebak ke bahagian tubuh badan yang lain pula, mungkin ini perkara yang akan berlaku:

Sangat cepat penat

Hilang selera makan

Penyusutan berat badan yang ketara

Rasa sakit di bahagian abdomen

Sakit kepala

Sakit belakang

Batuk berdarah

Bengkak nod limfa

Apa perkara yang akan berlaku pada testis jika menghidapinya?

Baiklah, sekarang kita pergi pula kepada persoalan utama artikel ini iaitu apa perkara yang akan berlaku pada testis jika menghidapi kanser jenis ini?

Seperti yang telah kami nyatakan mengenai kanser testis adalah kanser apa di atas tadi, testis mungkin akan mengalami perubahan yang agak ketara dari luaran dan dalaman.

Namun perubahan ini akan didasari oleh sejauh mana tahap kanser testis itu telah merebak sama ada 1, 2, 3 atau 4.

Dari luaran, perubahan yang terlihat mungkin akan nampak sama sahaja iaitu akan
 timbul ketulan atau benjolan pada buah zakar penderita
.

Namun ketulan ini mungkin tidak akan mendatangkan rasa sakit jika masih berada pada tahap 1, namun mungkin akan menyakitkan jika sudah merebak ke tahap 2 dan 3.

Pada tahap terakhir yakni keempat pula, ketulan atau benjolan ini sudah pasti akan mendatangkan rasa sakit terutamanya apabila disentuh atau dipegang.

Oleh itu, segera berjumpa doktor untuk mendapatkan rawatan segera jika terlihat sebarang perubahan pada testis anda ya?

Bagaimana merawat kanser ini?

Seperti mana yang kita semua sudah tahu, kanser testis adalah sangat berbahaya buat kaum lelaki kerana ia akan merosakkan sistem pembiakan serta perkumuhan.

Dalam pada itu, kanser testis adalah peragut nyawa paling bahaya buat kaum lelaki ekoran kekurangan kesedaran mengenai pengetahuan penyakit ini.

Oleh itu,
 sila lakukan pemeriksaan buah zakar secara berkala
 dengan doktor untuk memulakan rawatan dengan kadar segera.

Sekiranya kondisi ini dikesan pada tahap 1, cara merawatnya adalah dengan pembedahan membuang testis dan pesakit tidak memerlukan terapi lain.

Seandainya ia berada di tahap seterusnya yakni 2, 3 atau 4 pula, pembedahan berserta
kemoterapi
 dan radioterapi akan dicadangkan buat penderita. Kini anda telah tahu kanser testis adalah kanser apa.


Diet yang Disyorkan Untuk Pesakit Denggi

Apa makanan untuk demam denggi sesuai diberikan kepada mereka yang dijangkiti penyakit ini ya? Dalam artikel ini ada jawapannya.

Dapatkan lebih banyak info tentang Penyakit Berjangkit, dapatkan
di sini.

5 pilihan makanan untuk demam denggi

Untuk melawan
virus denggi
, anda perlu meningkatkan kuasa imuniti.

Ini boleh dilakukan dengan memakan makanan yang kaya dengan vitamin dan nutrien.

Berikut makanan terbaik untuk dimakan supaya cepat sembuh daripada denggi.

Oren

Oren
 dianggap sebagai salah satu buah terbaik untuk pesakit yang menderita demam denggi.

Ini kerana secara semula jadi ia kaya dengan vitamin C, dapat membantu dalam pemulihan antibodi anda.

Anda boleh memilih limau manis, lemon dan oren dalam jus yang diproses dengan baik.

Bubur, antara makanan untuk demam denggi

Makanan lembut disyorkan untuk pesakit denggi kerana ini mudah dicerna.

Bubur adalah pilihan yang baik
 kerana ia boleh ditelan dan dicerna dengan mudah serta mengandungi banyak cecair.

Nilai serat dan nutrien tinggi yang terdapat dalam bubur akan membantu anda dalam melawan penyakit ini.

Air kelapa

Denggi sering menyebabkan dehidrasi dan
air kelapa
 adalah salah satu cara terbaik mengawal tahap bendalir dalam badan anda.

 Sebagai sumber semula jadi air, mineral penting dan elektrolit, air kelapa merupakan tambahan penting untuk dimasukkan ke dalam diet pesakit denggi.

Jus sayuran dan buah-buahan

Lobak,
timun
 dan sayur-sayuran berdaun adalah baik untuk merawat simptom denggi.

Ia mengandungi banyak vitamin dan mineral penting yang boleh membantu meningkatkan imuniti pesakit denggi.

Jus buah yang terdiri daripada buah-buahan seperti oren, jambu, kiwi, strawberi dan nanas meningkatkan pengeluaran limfosit yang melawan jangkitan virus.

Jadi, ini adalah suplemen yang mesti dimakan dalam diet pesakit denggi.

Baca juga:

Sup

Sup adalah cara terbaik untuk melawan simptom penyakit ini kerana ia kurang rempah dan baik untuk penghadaman dan pergerakan usus.

Pesakit denggi harus mengelakkan
makanan pedas
 atau berminyak khususnya.

Jika terdapat sebarang pertanyaan mengenai makanan yang sesuai, berundinglah doktor bagi mendapatkan lebih kepastian.


5 Rahsia Kecil Yang Akan Berlaku Jika Ibu Bersalin Secara Normal, Sakit Itu Cukup Membahagiakan

Bagi setiap wanita, menanti kehadiran cahaya mata atau kelahiran anak adalah satu peristiwa luar biasa yang akan diingati sepanjang hayatnya. Setiap kelahiran adalah satu pengalaman unik untuk setiap ibu dan anak yang baru lahir. Oleh itu, anda sebagai seorang ibu akan mempunyai banyak jangkaan dan juga pengalaman positif. Artikel ini akan merungkai 5 rahsia kecil mengenai proses bersalin normal.

Rahsia 1: Sisa peribadi akan keluar bersama

Semasa bersiap untuk kelahiran, anda mungkin tertanya-tanya apa lagi yang akan datang keluar bersama dengan bayi anda. Jelas, tidak banyak buku, artikel atau bahkan ibu anda sendiri yang menyebut mengenai pergerakan usus besar yang tidak enak pada saat yang sama ketika anda meneran bayi. Najis, air kecil dan tentunya darah adalah kesan pergerakan usus yang datang dengan bayi anda. Walau bagaimanapun, tak usah berasa malu. Ini adalah fenomena semula jadi proses bersalin normal. Selain itu, anda tidak boleh menghindari kejadian ini kerana anda menggunakan otot yang sama untuk meneran bayi anda seperti ketika anda menggerakkan usus anda. Mujurlah doktor dan jururawat anda telah berpengalaman dan akan mengawasi keadaan anda.

Rahsia 2: Rasa tekanan dan sakit

Bersalin normal akan mendatangkan pelbagai jenis rasa sakit. Anda akan mengalami dua rasa utama iaitu rasa sakit dan tekanan. Apabila anda mula meneran, anda telah menghantar tekanan ke serviks supaya bayi itu akan keluar. Apabila bayi turun ke saluran lahir, anda akan mula merasai tekanan yang berterusan dan bertambah. Rasa tekanan ini seperti dorongan kuat untuk membuang air apabila bayi menekan ke atas saraf yang sama. Semasa bersalin normal, terdapat risiko kulit dan tisu di sekeliling faraj meregang dan terkoyak sementara janin bergerak melalui saluran kelahiran. Ini akan membawa kepada kesakitan teruk pada masa ini dan kesakitan antara faraj dan dubur anda selepas bersalin.

Rahsia 3: Tarikan nafas yang berterusan akan membantu

Anda mungkin berasa tidak perlu tetapi bernafas dengan betul adalah teknik melahirkan anak yang berkesan. Sebelum bersalin, latihan pernafasan akan membantu anda menghadapi kontraksi dengan lebih mudah dan meningkatkan keupayaan anda untuk bertenang di antara kesakitan. Berikan perhatian kepada kaedah pernafasan harian yang boleh membuat anda tenang. Melakukan yoga adalah satu lagi pilihan hebat untuk mempersiapkan kelahiran. Anda juga boleh berlatih bernafas dengan pasangan anda. Apabila anda merasakan semuanya tidak terkawal, pasangan anda boleh membantu anda bernafas. Cuba bernafas dengan mulut dan tekak yang terbuka luas, tubuh anda secara fizikal dan mental akan mendapat manfaat dengan menjadi kurang tegang dan lebih terbuka semasa proses bersalin.

Rahsia 4: Bergerak untuk memudahkan kelahiran

Biasanya, anda akan melihat seseorang melahirkan anak mereka semasa berbaring di atas katil. Walau bagaimanapun, ia bukan kedudukan terbaik untuk ibu dan anak. Bergerak atau berdiri tegak sewaktu bersalin mendatangkan banyak manfaat untuk ibu dan anak. Pergerakan dan kedudukan semasa bersalin adalah suatu yang magik. Pergerakan meningkatkan keselesaan dengan merangsang reseptor di otak yang mengurangkan persepsi rasa sakit. Bakal ibu harus menggunakan kedudukan tegak yang membuatnya berasa selesa dan meredakan rasa sakit kontraksi. Beberapa posisi menegak termasuk: berdiri, condong ke hadapan, bertinggung, duduk dan berbaring mengiring. Setiap kedudukan ini boleh digunakan dalam peringkat pertama dan kedua kelahiran. Bergantung pada keadaan anda dan arahan doktor, anda boleh mengamalkan kedudukan yang sesuai dengan anda.

Rahsia 5: Masa pemulihan yang lebih cepat

Bagi setiap bakal ibu, berdepan dengan proses kelahiran dan menghadapi proses bersalin normal adalah proses yang panjang yang meletihkan dan menyukarkan. Walau bagaimanapun, tidak dapat dinafikan, salah satu faedah terbaik kelahiran normal ialah masa pemulihan yang lebih cepat. Kelahiran faraj adalah proses semula jadi. Oleh itu, tubuh anda boleh mencari cara sendiri untuk pulih dari semasa ke semasa. Biasanya, seorang wanita yang memilih bersalin normal akan mempunyai masa pemulihan antara 24 dan 48 jam. Jika anda berasa lebih baik, anda boleh memilih untuk keluar hospital lebih awal daripada tempoh masa yang dijangkakan. Ramai orang memilih untuk tinggal di rumah bagi kelahiran semula jadi supaya mereka dapat menikmati masa berharga dengan anak dan keluarga.

Terdapat banyak lagi yang boleh dikatakan mengenai proses kehidupan yang paling indah ini. Tetapi perkara-perkara yang paling tersembunyi tentang bersalin normal ini akan memberi anda gambaran yang lengkap ketika menyambut si kecil anda ke dunia.


Pengguguran Janin

Proses pengguguran janin merupakan satu cara untuk menghentikan kehamilan. Prosedur ini dilakukan dengan cara mengambil ubat-ubatan atau melalui pembedahan. Pengguguran janin tidak sama dengan keguguran. Ada orang yang terpaksa memilih prosedur ini disebabkan pelbagai sebab, antaranya ialah penyakit atau kesihatan ibu yang tidak membenarkan.

Definisi

Apa itu Pengguguran Janin?

Pengguguran adalah kehilangan pada awal kehamilan. Ia menggunakan ubat atau pembedahan untuk membuang janin dan uri daripada rahim. Prosedur ini hanya boleh dilakukan oleh pakar penjagaan kesihatan berlesen.

Apakah kebarangkalian Pengguguran Janin?

Ia merupakan masalah peribadi, bergantung kepada pilihan anda. Ia boleh diuruskan dengan mengurangkan faktor-faktor berisiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Pengguguran Janin?

Gejala-gejala pengguguran yang biasa adalah pendarahan,
sakit seperti bila datang haid
 atau ketidakselesaan. Anda mungkin mengalami pendarahan dan sakit seperti bila datang haid sehingga 14 hari selepas apa-apa jenis pengguguran.

Mungkin ada beberapa gejala yang tidak disenarai di atas. Jika anda mempunyai sebarang kebimbangan mengenai apa-apa gejala, sila berunding dengan doktor anda.

Bila saya harus berjumpa doktor?

Anda perlu menghubungi doktor anda jika anda mempunyai sebarang gejala jangkitan selepas pengguguran janin:

Suhu tinggi;

Pelepasan faraj atau
jangkitan faraj
;

Sakit perut yang tidak hilang meskipun
selepas mengambil ubat tahan sakit.

Adalah penting untuk anda berbincang dengan doktor apakah saranan yang terbaik untuk situasi anda.

Punca

Apakah Punca Pengguguran Janin?

Keputusan wanita mengandung untuk kehamilan yang tidak dirancang atau pencegahan kecacatan kelahiran. Pengguguran janin berbeza dengan keguguran janin.

Faktor-faktor Risiko

Apakah yang meningkatkan risiko saya?

Ada banyak faktor risiko untuk pengguguran, seperti:

Kegagalan
kawalan kelahiran
;

Pencegahan
kecacatan kelahiran
;

Kehamilan akibat daripada perkosaan atau sumbang muhrim;

Keadaan fizikal atau mental yang membahayakan kesihatan wanita jika kehamilan ini diteruskan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit pengguguran janin didiagnosis?

Doktor anda akan bertanya mengenai sejarah perubatan anda dan akan melakukan pemeriksaan fizikal. Anda akan melakukan ujian makmal untuk memastikan yang anda mengandung. Anda mungkin juga akan melakukan ultrasound untuk
menentukan usia kandungan anda.

Bagaimana pesakit dirawat?

Ia bergantung kepada berapa minggu usia kandungan anda.

Pengguguran perubatan, seperti misoprostol, mifepristone, methotrexate.

Pengguguran pembedahan, seperti aspirasi vakum atau pengembangan dan pemindahan (D&E)

Selepas 9 minggu, pengguguran menerusi pembedahan adalah satu-satunya pilihan yang ada.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil?

Berikutnya adalah gaya hidup dan rawatan sampingan di rumah yang boleh membantu anda mengelakkan kehamilan:

Guna kondom
 ketika melakukan seks;

Mempunyai perancangan kehamilan tertentu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Potensi Risiko Kemurungan Pada Lelaki

Jarang sekali untuk kita dapat mengenali pasti kemurungan pada lelaki. Secara umumnya, lelaki cenderung untuk tidak mendapatkan sebarang bantuan kerana merasakan bahawa mereka seharusnya tampil kuat, berdikari, dapat menangani kesakitan dan mengendalikan situasi.
Keadaan ini akan menyukarkan lelaki untuk menyedari bahawa mereka sebenarnya mempunyai masalah kesihatan fizikal mahupun mental.

Kemurungan adalah satu keadaan yang serius dan tidak akan menjadi baik tanpa sebarang rawatan. Jika anda menghadapi masalah tangan patah atau luka yang dalam di kaki, kecederaan itu pastinya tidak akan pulih tanpa sebarang bantuan perubatan. Situasi itu sama dengan masalah kemurungan.

Apa itu kemurungan? Perbezaan dengan perasaan sedih?

Simptom fizikal seperti kehilangan berat badan, kelesuan,akibat kemurungan pada individu lelaki lebih mudah untuk kenal pasti dan diperjelaskan, berbanding individu wanita. Mereka mungkin akan mengakui rasa marah atau terganggu, dan bukannya mengatakan mereka berasa kemurungan.

Semua individu akan berasa kesedihan atau emosi yang tidak menentu sekali-sekala. Tetapi jika anda merasai kesedihan, emosional, marah atau tidak dapat tidur atau menumpukan perhatian untuk lebih dari tempoh seminggu, ia kemungkinan besar adalah masalah kemurungan. Anda juga berkemungkinan akan hilang minat dalam kerja, sukan, seks, atau apa juga aktiviti yang anda minati.

Kemurungan satu perkara yang biasa terjadi, 1 dari 8 individu lelaki akan mengalaminya di beberapa tahap kehidupan mereka. Anda perlu mengenal pasti simptomnya – bukan sahaja untuk anda, tetapi juga untuk pasangan dan keluarga anda.

Apakah simptomnya?

Terdapat beberapa alasan kenapa simptom klinikal kemurungan pada individu lelaki sukar untuk dikenal pasti. Sebagai contoh, lelaki cenderung untuk menafikan masalah yang dihadapi kerana mereka perlu ‘kuat’. Malah aspek budaya juga menunjukkan emosi adalah sifat feminin. Akibatnya, individu lelaki yang menghadapi tekanan cenderung untuk menyatakan simptom fizikal kemurungan mereka – seperti rasa letih – adalah bukan berkaitan dengan emosi.

3 simptom kemurungan lelaki yang sering diabaikan:

Kesakitan fizikal. Kadangkala kemurungan pada lelaki muncul sebagai simptom fizikal seperti kerap sakit belakang, sakit kepala, masalah tidur, gangguan seksual, atau masalah pencernaan, yang tidak bertindak balas terhadap rawatan biasa.

Kemarahan. Ini mungkin terdiri daripada rasa terganggu, sensitif terhadap kritikan, atau kehilangan rasa humor. Sesetengah individu akan menjadi kaki dera atau mengawal.

Bertindak melulu. Individu yang menderita akibat kemurungan mungkin akan menunjukkan sikap melarikan diri atau sikap mengambil risiko seperti melibatkan diri dalam sukan berbahaya, memandu secara berbahaya, atau terlibat dengan hubungan seks tidak selamat. Anda mungkin akan minum alkohol terlalu banyak, penyalahgunaan dadah, atau berjudi.

Faktor pencetusnya

Faktor biologi, psikologi, dan sosial, memainkan peranan dalam kemurungan pada individu lelaki, seperti pilihan gaya hidup, perhubungan, dan kemahiran mengadaptasi. Perkara-perkara yang mendatangkan tekanan atau yang membuatkan mereka merasa tidak berdaya, sedih atau terharu juga boleh menjadi pencetus kemurungan pada lelaki, termasuk:

Tekanan luar biasa di tempat kerja, sekolah, atau rumah.

Masalah perkahwinan atau perhubungan.

Gagal mencapai matlamat penting.

Kehilangan atau bertukar kerja.

Masalah kewangan berterusan.

Masalah kesihatan seperti penyakit kronik, kecederaan, kecacatan.

Baru berhenti merokok.

Kehilangan atau kematian orang yang disayangi.

Tanggungjawab keluarga seperti menjaga anak, pasangan, atau ibu bapa yang tua.

Persaraan.

Cara mengatasinya

Perubahan gaya hidup yang positif dapat membantu menyingkirkan kemurungan dan menghalangnya dari kembali.

Elakkan dari bersendirian. Luangkan masa bersama individu lain sebagai keutamaan.

Bersenam dengan kerap. Elakkan dari duduk setempat melebihi satu jam.

Belajar mengenali dan mengamalkan makanan yang mengandungi lemak omega-3.

Lebihkan masa di luar di bawah cahaya matahari setiap hari.

Pastikan mendapat tidur yang mencukupi, 7-9 jam. Tidak cukup tidur akan menyebabkan kemurungan bertambah teruk.


Selalu Masak Di Dapur Guna Perkakas Plastik? Baik BERHENTI Sekarang!

Sekarang terdapat pelbagai pilihan perkakas dapur, bukan? Ada yang diperbuat daripada kayu, besi dan juga plastik. Tetapi penggunaan perkakasan plastik tidak digalakkan. Kenapa ya?

Kajian yang dilakukan terhadap perkakas dapur

Amaran ini dikeluarkan oleh German Federal Institute For Risk Assessment (BFR) berdasarkan bukti bahawa plastik yang digunakan dalam industri
makanan
 mengandung banyak racun berbahaya yang boleh menyerap masuk ke dalam makanan.

BFR juga menggesa khalayak umum untuk menjauhkan sebarang sebarang alatan plastik daripada makanan yang panas.

Hasil uji kaji kepada haiwan menunjukkan bahan kimia dapat meningkatkan
tumor
 dalam hati, pankreas dan buah zakar pada tikus. Dalam masa yang sama, bahan kimia ini juga menjejaskan aspek kesuburan.

Walaupun begitu, masih terdapat kekurangan data yang membuktikan kesan bahaya bahan kimia
oligomer
kepada manusia.

Tetapi badan keselamatan makanan ini menganggarkan risiko yang sama boleh berlaku kepada manusia kerana struktur bahan kimia yang sama.

Anggaran penggunaan perkakas dapur jenis plastik

Dalam satu pendekatan yang dipanggil pengkelasan
Cramer,
pengkaji membuat kesimpulan bahawa jumlah kecil
oligomer
 – 90 mikgram – akan mendatangkan bahaya kepada kesihatan seseorang individu dengan berat  60 kilogram.

Walau bagaimanapun, saintis mendapati dalam tinjauan amalan kegunaan harian perkakas plastik ini, jumlah bahan kimia ini adalah lebih tinggi berbanding jumlah yang anggaran bagi kegunaan setiap hari.

Berdasarkan tinjauan ini, para pengguna dinasihatkan untuk menggurangkan dan mengelakkan penggunaan peralatan plastik sebanyak yang mungkin ketika makanan masih panas dalam suhu anggaran melebihi 70 °C.

Risiko bahaya perkakas plastik sebagai perkakas dapur

Menurut penyelidik, penggunaan perkakas dapur yang diperbuat daripada plastik boleh ‘mengalirkan’ bahan kimia toksik kepada makanan yang dimasak.

Ini kerana kebanyakan perkakas plastik dapur mengandungi bahan berbahaya yang dipanggil
oligomer
.

Kebanyakan perkakasan dapur yang berada di pasaran diperbuat daripada bahan kimia sintetik. Ini adalah untuk menjadikan alatan tersebut mampu bertahan lama dalam suhu yang tinggi serta kalis
minyak
.

Pada suhu melebihi 70 °C, bahan kimia
oligomer
 boleh mengalir kepada makanan atau minuman. Sekiranya ditelan dalam dos yang tinggi, bahan ini boleh mencetuskan penyakit hati dan tiroid. Ia juga dikaitkan dengan ketidaksuburan, kanser dan
kolesterol
 yang tinggi.

Kesimpulannya

Jika anda lebih banyak menggunakan barangan perkakasan plastik di rumah untuk memasak, mungkin anda boleh mengurangkan penggunaannya. Ini kerana terdapat pelbagai pilihan alatan dapur lain yang boleh digunakan. Bukankah mencegah itu lebih baik?

Anda mungkin berminat untuk membaca artikel:

Berapa Kalikah Anda Boleh Menggunakan Minyak Masak Secara Berulang?

Tip Memasak bersama Si Manja

Tips Menghindari Alahan Apabila Memasak dan Membakar


Dilabel Antisosial Sebab Asyik Dengan FB? Ini Masanya Anda Detoks MedSoc, Banyak Keburukan!

Boleh dikatakan, hampir setiap orang mempunyai sekurang-kurangnya satu akaun media sosial. Bahkan, ada pula yang memiliki 5 akaun media sosial sehingga penggunaannya telah mengambil alih realiti kehidupan mereka yang sebenar.

Oleh itu, apa yang perlu dilakukan untuk mengurangkan penggunaan media sosial ini?

Sebab-sebab seperti yang dinyatakan di bawah ini mungkin boleh dipertimbangkan untuk anda mula melakukan detoks media sosial.

Apakah yang dimaksudkan dengan detoks media sosial?

Kemajuan teknologi pada masa kini sememangnya sangat membantu dalam segala aspek kehidupan kita.

 Ini termasuklah untuk tujuan mencari maklumat dan juga bersosial.

Walau bagaimanapun, penggunaan kemudahan seperti media sosial dengan kerap boleh menyebabkan ketagihan media sosial yang kemudiannya memberikan kesan terhadap kualiti hidup kita.

Jika anda sudah mula berasa bahawa hidup anda sering dihabiskan dengan menggunakan media sosial, mungkin ini saatnya untuk anda mula melakukan detoks media sosial.

Detoks media sosial ini biasanya dilakukan dengan cara mengurangkan atau mungkin menggantikan penggunaannya secara terus.

 Detoks ini membantu anda untuk melihat kembali apa yang telah anda tinggalkan di dunia nyata anda.

Mengapa anda memerlukan detoks media sosial?

Sebarang ketagihan terhadap sesuatu perkara pasti memberikan kesan buruk kepada kehidupan anda, termasuklah ketagihan penggunaan media sosial dan juga teknologi.

Ketagihan seperti ini boleh menjejaskan pelbagai aspek kehidupan anda seperti kesihatan,
hubungan kekeluargaan
, persahabatan dan juga keperibadian anda.

Berikut merupakan beberapa sebab mengapa anda mungkin perlu mula melakukan detoks media sosial.

#1. Boleh mempengaruhi kesihatan mental

Salah satu kesan yang cukup membimbangkan akibat daripada penggunaan media sosial secara berlebihan adalah, ia boleh meningkatkan risiko gangguan mental seperti kemurungan.

Sebuah kajian daripada
BMC Public Health
 menyatakan bahawa, kanak-kanak yang berusia 10 tahun dan aktif menggunakan internet akan mempunyai kesan negatif sehingga mereka dewasa kelak.

Perkara ini berlaku kerana sejak mereka kecil, mereka telah dipaparkan dengan standard kejayaaan atau kecantikan yang begitu tinggi, yang mungkin bersifat ‘palsu’ di media sosial.

Akibatnya, apabila kanak-kanak ini menjadi dewasa, mereka menjadi tidak pernah puas dengan apa yang mereka miliki, yang akhirnya akan menyebabkan mereka kemurungan.

Detoks media sosial bertujuan untuk mengurangkan risiko-risiko seperti ini yang semestinya boleh menjejaskan kesihatan mental anda.

#2. Mengurangkan keintiman dalam perhubungan

Pada waktu anda ketagih menggunakan media sosial, sedar atau tidak, anda sebenarnya sedang
mengurangkan kualiti waktu bersama individu-individu
 yang mempunyai perhubungan dengan anda.

Ini bukan sahaja melibatkan hubungan suami isteri, malah hubungan kekeluargaan, persaudaraan, rakan sekerja dan lain-lain lagi.

Menurut Nels Oscar, Ketua Kumpulan Penyelidikan dari
Oregon State University
, media sosial bersifat sangat pantas dalam mempengaruhi tingkah laku seseorang individu.

Anda mungkin akan mengabaikan orang yang berada di sekeliling anda kerana hanya memberikan tumpuan kepada apa yang terpapar pada skrin telefon anda.

Selain itu, media sosial juga mempunyai keterbatasan atau
had dalam cara berinteraksi dengan baik
.

Ini boleh mendorong kepada tercetusnya salah faham yang mungkin berlaku antara pelbagai pihak.

Sebagai contoh, anda memberikan ‘
like
’ pada gambar rakan anda yang dianggap kelakar. Namun bagi rakan anda, ia adalah gambar dirinya yang dianggap memalukan.

#3. Mengganggu kesihatan fizikal

Bukan hanya menjejaskan kesihatan mental, malah
kesihatan fizikal anda juga akan turut terganggu
 akibat daripada ketagihan media sosial.

Pada tahun 2014, terdapat satu kajian yang mendapati bahawa individu dewasa yang berumur antara 19 hingga 32 tahun cenderung untuk lebih kerap membuka akaun media sosial mereka.

Kekerapan semakan akaun media sosial ini mencapai sehingga 30 kali dalam masa seminggu.

Sebanyak 57% daripada mereka pula dilaporkan mengalami masalah gangguan tidur yang disebabkan oleh 3 perkara seperti di bawah ini:

Sering aktif di media sosial dan internet sehingga lewat malam

Media sosial meningkatkan rangsangan emosi dan juga kognitif yang lebih tinggi pada waktu malam

Cahaya daripada skrin telefon atau gajet lain dapat mengganggu kualiti tidur seseorang individu

Tidur yang tidak mencukupi boleh
memberikan risiko kepada kesihatan
 seperti peningkatan risiko penyakit jantung.

Selain itu, ‘melekap’ terlalu lama depan komputer juga membuatkan individu cenderung mengalami gaya hidup sedentari yang akhirnya akan meningkatkan sindrom metabolik.

Inilah sebabnya mengapa anda perlu mempertimbangkan untuk melakukan detoks media sosial untuk mengurangkan kesan negatif ke atas kesihatan diri anda.

Tip untuk melakukan detoks media sosial

Setelah anda mengetahui sebab mengapa anda perlu melakukan detoks ini, mari kita ketahui pula bagaimana untuk mengurangkan penggunaan media sosial dengan lebih berkesan.

Beberapa tip atau strategi yang dapat membantu anda ialah:

Rancang untuk melakukan detoks media sosial antara tempoh 3 minggu hingga 3 bulan

Deactivate
 atau nyahaktifkan akaun-akaun media sosial anda untuk sementara waktu seperti Instagram atau Facebook

Membuang aplikasi media sosial daripada telefon dan gajet anda

Melakukan aktiviti lain yang dapat mengisi kekosongan anda seperti bersukan atau melakukan hobi yang anda gemari

Melakukan detoks ini sememangnya agak sukar, apatah lagi jika anda sememangnya sudah lama ketagihan menggunakan media sosial.

Pada peringkat awal anda melakukan detoks ini, anda mungkin akan berasa sedikit gelisah dan akan sentiasa membelek telefon anda.

Namun, anda akan dapat melakukan perubahan ini secara perlahan-lahan dan kemudiannya menikmati kualiti kehidupan yang lebih baik.

Baca juga:

Friends & Followers Di Media Sosial Tak MENJANJIKAN Kebahagian – Kenapa?

Ish! Media Sosial Buat Individu Lebih Kerap Melancap?

Awas, Jangan Mudah Percaya Dengan Nasihat Influencer Di Media Sosial!

“Sharenting”: Bahaya Berkongsi Gambar Anak di Media Sosial

Bagaimana Media Sosial Boleh Mempengaruhi Imej Seseorang


Ini 10 Kecederaan Lazim Yang Boleh Dialami Semasa Bersukan

Kecederaan sukan bukanlah sesuatu yang luar biasa dalam dunia sukan.

Ia lazim dialami oleh mereka yang
aktif menceburi sukan tertentu
 terutamanya bagi mereka yang kurang berlatih atau cuba untuk melakukan aktiviti baharu.

Oleh sebab itulah mereka yang ingin mencuba sukan baharu perlu membiasakan diri terlebih dahulu.

Tidak perlu terlebih ‘gasak’ sehingga badan tidak mampu untuk menanggung beban baharu yang dialami.

Artikel ini akan membincangkan 10 jenis kecederaan yang biasa terjadi kepada mereka yang aktif bersukan.

Teruskan membaca untuk mengetahuinya dengan lebih lanjut.

#1 Cedera pada otot fleksor pinggul

Mana-mana otot yang bekerja di atas pinggul anda boleh dianggap sebagai otot fleksor pinggul.

Ia berperanan penting bagi memudahkan pergerakan ke atas dan bawah bagi kaki dan lutut.

Kumpulan otot ini lazim digunakan pada kebanyakan sukan, maka ia paling mudah mengalami kecederaan.

Kecederaan sukan yang melibatkan fleksor pinggul boleh berlaku apabila pergerakan pemain menyebabkan kekoyakan atau keregangan.

Pemain bola sepak, ragbi dan pelari mudah untuk mendapat masalah sebegini sekiranya mereka:

Tidak melakukan
senaman pemanas badan.

Mempunyai otot yang lemah.

Jatuh atau berlanggar semasa bersukan.

Mempunyai otot yang tegang.

Antara simptom yang boleh dialami pesakit adalah:

Sakit pada bahagian pinggul.

Rasa sakit bagai dicucuk dan kram pada otot berkenaan.

Lebam atau bengkak pada otot paha
.

#2 Kecederaan ligamen krusiat anterior (ACL)

ACL merupakan salah satu daripada 4 ligamen krusiat yang boleh ditemui pada lutut.

Ia merupakan salah satu ligamen major yang berperanan penting dalam aktiviti sukan. Kecederaan pada ligamen ini
boleh mengganggu prestasi atlet
 walaupun mereka kembali pulih.

Kebiasaannya, mereka yang berhenti secara tiba-tiba atau menukar arah pergerakan semasa bergerak secara mengejut berisiko mengalami keadaan kesihatan ini.

Antara simptom yang boleh dialami penghidap adalah:

Rasa atau bunyi ‘pop’ pada lutut.

Sakit yang teramat pada lutut
 terlibat.

Kebengkakan yang berlaku dalam tempoh singkat.

Tidak boleh menggerakkan kaki.

Jika anda cuba mengenakan daya pada lutut terlibat, anda mula berasa seperti hendak jatuh.

#3 Kecederaan kepala, konkusi

Jika hendak dinilai tahap keterukan bagi kecederaan yang lazim berlaku dalam dunia sukan, konkusi boleh meraih pingat emas.

Ia merupakan satu kecederaan traumatik yang melibatkan otak kesan daripada
 hentaman yang dialami pada kepala
.

Dalam sukan, mereka yang tidak menggunakan helmet keselamatan atau jatuh dalam keadaan kepala mendarat terlebih dahulu berisiko mengalami masalah ini.

Antara simptom yang boleh dialami adalah:

Sakit kepala

Telinga berdesing

Loya

Muntah

Kelesuan

Penglihatan kabur

Kekeliruan mental

Pening kepala

Amnesia (hilang ingatan)

Rujukan segera kepada doktor perubatan bertauliah penting bagi memastikan keadaan tidak melarat teruk.

#4 Ketegangan pada otot pangkal paha

Masalah ini juga kerap berlaku dalam dunia sukan.

Ia kebiasaannya
melibatkan otot pada paha
 atas berikutan pergerakan pusingan atau perubahan arah secara mengejut.

Mereka yang menceburi sukan tenis mudah untuk mendapat masalah ini.

Antara simptom yang boleh dialami adalah:

Rasa ‘pop’ pada kawasan pangkal paha.

Kesakitan yang berpanjangan (berminggu).

Sakit apabila mengangkat lutut.

Sakit yang teramat apabila cuba merapatkan kaki.

Umumnya, mereka yang mengalami kecederaan ini boleh dirawat dengan
menggunakan kaedah tuaman sejuk
.

Namun, bagi kes serius, rujukan kepada doktor perlu dilakukan.

#5 Splin tulang keting

Keadaan kesihatan ini lazim berlaku pada
mereka yang terlibat dalam sukan larian.

Ia terjadi akibat proses keradangan pada otot, tendon dan tisu tulang yang terletak pada tulang tibia (tulang keting).

Walaupun apa jua jenis sukan pun
boleh menyebabkan masalah splin tulang keting
, namun ia lazim berlaku selepas aktiviti larian terutamanya yang melibatkan jarak jauh seperti maraton.

Berikut merupakan simptom splin tulang keting:

Sakit bagai mencucuk atau berdenyut pada bahagian tulang keting.

Boleh berlaku semasa atau selepas bersenam.

Sentuhan pada kawasan terlibat boleh meningkatkan skala kesakitan.

#6 Skiatika

Skiatika adalah kecederaan yang melibatkan saraf skiatik yang terletak pada badan belakang bawah.

Ia lazim terjadi akibat daripada tekanan yang disebabkan oleh tulang belakang
berpunca daripada duduk terlalu lama
 atau hernia pada cakera tulang belakang.

Trauma pada bahagian belakang badan boleh juga menyumbang kepada kecederaan sebegini.

Simptom yang boleh dialami pesakit adalah:

Sakit teruk pada bahagian belakang badan atau kaki.

Sukar untuk
menahan kencing atau buang air besar.

Hilang deria sentuh pada kaki terlibat.

Lemah kaki.

#7 Kecederaan otot hamstring

Kecederaan pada otot hamstring atau tendon yang berkait
 dengannya boleh berlaku apabila pergerakan dibuat secara mengejut.

Ia merupakan salah satu jenis kecederaan kaki terlazim dalam dunia sukan terutamanya yang melibatkan larian seperti bola sepak, ragbi dan sebagainya.

Antara simptom yang boleh dialami pesakit adalah:

Sakit yang datang secara tiba-tiba pada bahagian belakang paha.

Lebam pada belakang paha.

Hilang kekuatan kaki.

Rasa ‘pop’ semasa kecederaan berlaku.

Hilang keupayaan atau sukar untuk menggerakkan kaki.

#8 Siku tenis

Walaupun namanya siku tenis, ia tidak eksklusif kepada pemain tenis sahaja.

Mana-mana sukan atau perbuatan yang melibatkan hayunan lengan dan siku berisiko untuk mengalami masalah ini.

Siku tenis berlaku akibat daripada pergerakan berulang yang
membuatkan tendon pada siku terlebih bekerja
.

Ia boleh menyebabkan masalah keradangan dan simptom berikut:

Sakit menjalar dari siku ke lengan hadapan dan pergelangan tangan.

Sukar untuk membuka pintu yang menggunakan tombol.

Sukar untuk bersalam atau menggenggam objek.

Tidak boleh memegang barangan seperti cawan kopi dengan kemas.

#9 Kecederaan bahu

Sukar untuk kita tentukan jenis kecederaan mana paling lazim berlaku.

Namun jika kita hendak membahagikan jenisnya, kecederaan bahu boleh dinobatkan antara kecederaan yang lazim berlaku.

Ia boleh terjadi apabila
pergerakan bahu dibuat secara berlebihan atau berlaku dislokasi tulang.

Simptom yang boleh dialami pesakit adalah seperti berikut:

Sakit pada bahagian bahu.

Ruang pergerakan bahu yang sangat terhad.

Rasa sakit apabila bahu bergerak.

Tulang bahu terkeluar daripada soket.

Lemah pada bahagian tangan.

Rasa seperti bahu longgar.

#10 Kecederaan patelofemoral

‘Patelo’ merujuk kepada tulang lutut manakala ‘femoral’ merujuk kepada tulang paha.

Kecederaan patelofemoral kebiasaannya berlaku di bahagian hadapan lutut.

Ia lazim dikenali sebagai ‘lutut pelari’ memandangkan ia
kerap didiagnosis dalam kalangan pelari dan mereka yang menceburi sukan lompatan.

Kecederaan ini berpunca daripada pergerakan yang banyak menggunakan lutut, ketidakseimbangan otot atau kesan sampingan daripada pembedahan pada lokasi berdekatan.

Antara simptom yang boleh dialami pesakit adalah seperti berikut:

Sakit semasa berlari atau berjalan.

Sakit lutut apabila naik atau turun tangga.

Sukar untuk melutut atau mencangkung tanpa rasa sakit.

Sakit pada bahagian hadapan lutut.


Panduan LENGKAP Cara Kira BMI (Bayi, Kanak-kanak, Remaja, Ibu Mengandung & Orang Dewasa)

Ada masanya kita mungkin rasa seseorang itu terlalu kurus, namun hakikatnya itulah berat badan ideal untuk dirinya.
Jom semak cara kira BMI untuk mengetahui nilai yang sesuai dengan anda!

Berat badan ideal

Mesti ada yang bertanya, penting ke untuk mengetahui nilai BMI ini?

Hakikatnya mengetahui nilai
Body Mass Index
(BMI) atau Indeks Jisim Badan dapat memudahkan individu menentukan sama ada berat badan yang dimiliki adalah seimbang atau tidak.

Sekiranya nilai BMI anda tidak sesuai dengan ketinggian dan nisbah berat badan, ia menandakan anda
mempunyai berat berlebihan atau kurang berat badan
.

Sudah tentu keadaan ini cenderung mendedahkan anda kepada risiko masalah kesihatan kronik. Kenapa?

Jika nilai BMI adalah tinggi, anda berisiko untuk menghidap penyakit seperti darah tinggi, diabetes atau penyakit jantung.

Manakala, jika nilainya terlalu rendah, wujud kemungkinan untuk berdepan masalah kesihatan seperti penurunan daya tahan badan terhadap jangkitan, keletihan kronik ataupun
masalah anemia
.

Ini membuktikan mengetahui cara kira BMI akan dapat membantu mengenal pasti berat badan ideal untuk anda, sekali gus menurunkan risiko terdedah kepada sebarang masalah berkaitan kesihatan.

Mengetahui cara kira BMI

Bagi memulakan cara kira BMI, anda perlu mengetahui jumlah berat badan dalam nilai kilogram (KG) dan ketinggian dalam nilai meter (M).

Kaedah pengiraannya adalah seperti:

Berat badan: 55 kg

Ketinggian: 155 cm (1.55m)

Pengiraannya: 55 / (1.55 x 1.55) = 22.9

Ini bermakna nilai BMI adalah 22.9. Anda juga boleh mencuba membuat pengiraan nilai BMI anda melalui
Kalkulator Indeks Jisim Badan Hello Doktor
.

Anda sudah mendapat nilai BMI anda, jadi apakah makna nilai tersebut? Adakah ia sesuai dengan ketinggian dan berat anda?

Kategori nilai BMI

Untuk mengetahui sama ada sesuai atau tidak nilai yang diperolehi, anda boleh melakukan semakan mengikut kategori BMI berdasarkan yang disediakan oleh Kementerian Kesihatan Malaysia (KKM):

BMI <18.5

Ini bermakna anda mempunyai masalah kurang berat badan. Ia boleh mendatangkan risiko kesihatan yang serius jika dibiarkan.

Sebaiknya lakukan pemeriksaan dan dapatkan nasihat daripada doktor atau pakar pemakanan untuk membantu anda mendapatkan berat badan ideal.

BMI 18.5 – 22.9

Berat badan anda adalah normal dan sesuai dengan diri. Namun itu tidak bermakna anda boleh bersenang-lenang.

Sebaliknya anda perlu memastikan berat anda terus berada dalam nilai BMI ini dengan melakukan aktiviti fizikal dan menjaga aspek pemakanan.

BMI 23 – 26.9

Amaran awal! Anda mempunyai berat berlebihan dan terdedah dengan
 risiko untuk menghidap masalah kesihatan diabetes jenis 2
 dan penyakit kritikal lain.

Dapatkan pemeriksaan dan nasihat doktor mahupun pakar pemakanan bagi membolehkan anda memperolehi berat badan ideal.

Penting untuk anda
lakukan perubahan amalan gaya hidup
!

BMI >27

OBESITI! Dengan berat badan ini, ia akan
meningkatkan kecenderungan serta risiko untuk mengembangkan pelbagai penyakit kronik
 seperti diabetes jenis 2 serta penyakit berkaitan jantung.

Lebih membimbangkan keadaan anda ini akan mengurangkan kualiti kehidupan secara keseluruhan. Adakah itu yang anda mahukan?

Anda disarankan untuk
melakukan rundingan dan nasihat dengan pakar pemakanan serta kesihatan bagi mendapatkan berat badan ideal
.

Ubah gaya hidup anda sekarang!

Nilai kategori BMI ini adalah sesuai digunapakai oleh individu lelaki dan wanita dewasa, berusia 18 – 64 tahun.

Jadi bagaimana pula cara kira BMI bagi kanak-kanak dan juga remaja?

Cara kira BMI kanak-kanak & remaja

Mengetahui
nilai BMI si kecil pastinya akan membantu untuk menentukan sama ada tumbesarannya berada pada tahap yang sesuai atau sebaliknya mengikut peringkat usia
.

Pengiraannya sama iaitu melibatkan berat (kg) dan tinggi. Cuma anda perlu merujuk carta graf yang berbeza.

Berikut adalah graf BMI untuk rujukan anda:

Graf BMI bayi lelaki 0 bulan hingga 2 tahun

sumber: myhealth.gov.my

Graf BMI bayi perempuan 0 bulan hingga 2 tahun

sumber: myhealth.gov.my

Graf BMI kanak-kanak lelaki 2 hingga 5 tahun

sumber: myhealth.gov.my

Graf BMI kanak-kanak perempuan 2 hingga 5 tahun

sumber: myhealth.gov.my

Graf BMI kanak-kanak dan remaja lelaki 5 hingga 19 tahun

Graf BMI kanak-kanak dan remaja perempuan 5 hingga 19 tahun

Kategori nilai BMI anak

Berdasarkan carta graf tersebut, ia menunjukkan kategori nilai BMI anak, iaitu:

PUTIH, ia bermakna anak mempunyai berat badan normal dan sesuai dengan ketinggian serta tumbesarannya

KUNING, ia bermakna anak mempunyai risiko untuk mengalami masalah berat badan berlebihan atau berat badan yang kurang

MERAH, ia bermakna anak mempunyai masalah lebih berat badan atau kurang berat badan

HIJAU, ia bermakna
anak mempunyai masalah berat badan berlebihan atau obesiti

Cara kira BMI wanita mengandung

Pertambahan berat badan semasa berbadan dua bagi setiap wanita adalah berbeza.

Tetapi sebaiknya bagi wanita mengandung, anda disarankan untuk menggunakan cara pengiraan nilai Indeks Jisim Badan berikut bagi memantau dan mengawal pertambahan berat badan dengan lebih mudah.

BMI <18.5

Wanita dengan purata berat dalam kategori ini perlu mendapatkan pertambahan berat antara 12.5 hingga 18 kg sepanjang tempoh kehamilan

BMI 18.5 – 24.9

Bagi kategori ini, dicadangkan untuk menambah berat kira-kira 11.5 – 16 kg

BMI 25.0 – 29.9

Wanita yang mempunyai berat badan berlebihan perlu memastikan pertambahan berat dalam lingkungan 7 – 11.5 kg sahaja

BMI >30

Bagi individu dalam kategori ini, pastikan berat anda bertambah tidak lebih daripada 5 – 9 kg sahaja atau anda terdedah kepada risiko penyakit kronik semasa hamil.

Jom cuba mencapai target anda dengan menggunakan kalkulator BMI kami, di sini.

Menjamin kehidupan lebih baik

Apabila anda mengetahui nilai BMI, terutamanya jika ia berada dalam kategori berat berlebihan atau obes, sudah tentu
 anda akan cuba untuk mengubah gaya hidup dan cara pemakanan
, bukan?

Keadaan ini sudah tentu akan membantu anda untuk mendapatkan kehidupan yang lebih baik dan sihat.


Pinggan Viral Bercorak Mungkin Nampak Cantik Tapi Bahaya, Baca Ini Sebelum Beli

Barang perhiasan dengan kaum perempuan memang tidak dapat dipisahkan. Lebih-lebih lagi jika ia bergaya, berguna dan viral, memang penuh satu troli akan diborong.

Antara yang selalu menjadi perhatian adalah peralatan meja makan seperti pinggan, mangkuk, dulang atau cawan. Mungkin tidak salah untuk mengumpulnya, namun perlu lebih berwaspada.

Baru-baru ini, telah tular satu trend di media sosial di mana pinggan viral bercorak menjadi bualan dan rebutan. Tidak dinafikan, ia memang cantik namun ada bahaya di sebaliknya.

Ingin tahu apakah bahaya pinggan viral yang cantik ini? Jom sama-sama kita ikuti artikel ini dengan lebih lanjut!

Pinggan viral mungkin cantik tapi bahaya!

Peralatan meja makan seperti pinggan, mangkuk, dulang atau cawan yang bercorak memang nampak cantik lebih-lebih lagi jika ia dihias dengan warna-warni seakan pelangi.

Namun di sebalik keanggunannya, tersembunyi beberapa mudarat. Ketahuilah ia mungkin tidak begitu selamat untuk kegunaan harian kalian.

Dalangnya adalah bahan utama pembuatan peralatan ini yang dikenali sebagai plumbum.

Plumbum adalah dalangnya?

Buat anda yang belum tahu, plumbum sudah lama digunakan sebagai bahan utama dalam pembuatan peralatan meja makan terutamanya yang berasaskan seramik.

Ia digunakan sebagai sentuhan dekorasi ekoran sifatnya yang sangat menyerlah. Bahan inilah juga yang terdapat dalam pinggan viral yang sedang menjadi topik hangat kini.

Pun begitu, masih ramai yang belum sedar kerana kurang prihatin dengannya. Jadi, kalian perlu teliti semula minat dan hobi ini dengan mengenali peralatan meja makan yang wujud unsur plumbum.

Antara ciri-ciri peralatan meja makan yang mempunyai plumbum termasuklah:

Bercorak dan mempunyai warna-warni yang sangat menarik

Diperbuat secara tradisional dengan tanah liat

Diperbuat oleh pengilang yang tidak diketahui asal-usul

Mempunyai permukaan tidak rata dengan corak yang tampak timbul

Mempunyai pelbagai variasi rupa dan bentuk yang unik

Sebaiknya, sila beli produk yang telah diluluskan oleh Kementerian Kesihatan Malaysia terlebih dahulu okay!

Mengapa plumbum berbahaya terhadap kesihatan?

Plumbum adalah sebatian
toksik yang boleh memberi kesan negatif terhadap semua individu
 yang mungkin menggunakannya tanpa sedar.

Apa yang lebih membimbangkan adalah ia lebih berbahaya terhadap golongan yang lebih mudah terdedah seperti kanak-kanak, ibu hamil serta bayi dalam kandungan.

Jika ada yang berfikiran bahawa ia cuma sekadar alas untuk meletakkan makanan atau minuman dan tidak mendatangkan bahaya, fikirkan semula.

Ini kerana plumbum yang terdapat pada pinggan viral atau peralatan meja makan yang lain boleh meresap ke masakan yang dihidangkan di atasnya.

Kesannya, anda berkemungkinan menghidapi keracunan plumbum yang akan menjejaskan sistem organ jika ia masuk ke dalam tubuh badan dengan amaun yang terlalu banyak.

Jadi, apa yang kalian boleh lakukan?

Seperti yang kita sudah tahu, plumbum akan
menjejaskan fungsi dan sistem organ tubuh badan kita
 jika ia masuk dengan amaun yang terlalu banyak.

Dalam usaha mengelakkan ini terjadi, ada beberapa perkara yang perlu diberi perhatian jika ingin terus menggunakan peralatan meja makan ini.

Buat para penggemar dan pengumpul pinggan viral, sila ambil perhatian terhadap 7 perkata penting ini:

#1. Elak dari meletakkan masakan yang masih panas di atasnya

#2. Elak dari meletakkan masakan berasid seperti tomato, limau, teh, kopi dan jus buah di atasnya

#3. Elak basuh ia dengan sabun pencuci pinggan yang kuat

#4. Elak sental ia dengan berus dawai kerana corak boleh tertanggal lalu meningkatkan risiko kebocoran plumbum

#5.
Elak panaskan atau masukkan ia ke dalam ketuhar gelombang mikro

#6. Elak simpan masakan terlalu lama di atasnya

#7. Elak dari menghidangkan masakan yang beralaskan peralatan ini kepada golongan berisiko tinggi seperti kanak-kanak dan ibu hamil

Gunakan alternatif selain pinggan viral!

Hakikatnya, mencegah adalah lebih baik dari mengubati. Daripada kalian mengambil risiko dengan terus gunakan pinggan viral ini, apa kata kalian gunakan alternatif yang lebih selamat?

Jika anda masih tertanya-tanya, cara untuk mengelak risiko keracunan plumbum ini adalah dengan tidak langsung menggunakan peralatan meja makan yang mungkin mempunyai plumbum.

Antara alternatif yang paling selamat adalah dengan gunakan pinggan, mangkuk, dulang atau cawan yang berwarna putih tanpa corak serta yang
diperbuat dari bahan lain seperti kaca atau plastik
.

Jika masih khuatir dengan corak yang terdapat pada permukaannya, kalian boleh gunakan peralatan meja makan yang mempunyai corak di bawah atau luar yang tidak akan menyentuh masakan.

Kredit gambar:
vitdaily.com


Ini Pantang Larang Makanan Untuk Pesakit Jantung, Jangan Main Bedal Aje!

Individu yang menghidap sakit jantung pasti tertanya-tanya mengenai makanan untuk pesakit jantung yang sesuai. Disebabkan lambakan makanan yang dijual di pasar raya, soalan yang selalu menghantui adalah ‘apakah pantang larang pesakit jantung’?

Walaupun pesakit mungkin tahu bahawa beberapa jenis makanan boleh
meningkatkan risiko penyakit jantung,
 namun perubahan dari segi habit atau tabiat makan bukanlah sesuatu yang mudah untuk dilakukan.

Malah, setelah bertahun-tahun makan secara tidak sihat, apakah cara yang terbaik untuk memastikan jantung dan sistem kardiovaskular
kekal sihat sehingga akhir hayat?

Selain menukar diet kepada yang lebih sihat, pemilihan makanan yang betul juga amat penting. Ketika membeli-belah, elakkan mengambil terlalu banyak snek dan juga makanan yang diproses.

Dalam artikel kali ini, kami akan kongsikan makanan yang
TIDAK BOLEH
 dimakan oleh pesakit jantung. Kalau hendak makan juga tidak ada masalah, tapi janganlah terlalu kerap pula ya!

Baca lebih lanjut tentang Kesihatan Jantung
di sini.

Pantang larang pesakit jantung

Untuk memastikan kesihatan jantung yang optimal, ada 8 jenis makanan yang perlu pesakit jantung elakkan:

1.
Sosej dan daging yang diproses

Ramai tahu sosej merupakan makanan yang tidak sihat. Tetapi, apakah yang membuatkan makanan ini berbahaya?

Banyak kajian yang telah menemui bukti bahawa
daging yang diproses seperti sosej boleh menyebabkan kanser,
 sakit jantung dan juga diabetes.

Namun, pakar sendiri tidak pasti apakah jumlah yang selamat untuk pengambilan daging yang diproses. Malah, mereka juga tidak pasti jika daging yang berbeza mempunyai risiko yang berlainan.

Menurut Frank Hu daripada
Harvard T.H. Chan School of Public Health
, berdasarkan data yang ada pada masa sekarang, jelaslah pengambilan daging yang diproses seperti sosej boleh meningkatkan risiko penyakit kronik.

Jadi, jika boleh, elakkan makan terlalu banyak daging proses untuk jantung yang sihat, ya!

2.
Snek dalam pantang larang pesakit jantung

Ini seterusnya
makanan untuk pesakit jantung
 yang harus dielakkan!

Bagi mereka yang menghidap sakit jantung, elakkan
pengambilan makanan seperti snek
 yang mempunyai terlalu banyak garam dan karbohidrat.

Walaupun makanan jenis ini sedap dan memudahkan kehidupan seharian anda, namun satu paket snek mengandungi banyak gula, garam dan juga perasa tambahan yang boleh meningkatkan risiko penyakit seperti serangan jantung dan
tekanan darah tinggi.

Sebagai pengganti, cuba makan
snek yang lebih sihat
 seperti kekacang ataupun buah-buahan seperti epal, betik dan juga anggur.

Semua ini merupakan makanan yang kaya dengan serat dan penuh nutrisi, sesuai untuk pengambilan individu yang menghidap sakit jantung.

Pantang larang pesakit jantung #3.
Elakkan manisan

Sudah sampai masanya kita
kurangkan pengambilan makanan yang manis
. Untuk mereka yang menghidap sakit jantung, makanan seperti aiskrim, gula-gula dan sebagainya perlulah diambil dalam kuantiti yang sedikit.

Pengambilan terlalu banyak gula boleh menyebabkan berat badan meningkat. Sebagai penghidap sakit jantung,
berat badan
 merupakan faktor yang amat penting.

Mereka yang mempunyai berat badan berlebihan atau obes mempunyai risiko yang lebih besar untuk menghidap sakit jantung. Sebab itulah pesakit perlu tahan diri daripada mengambil terlalu banyak manisan.

4.
Jangan ambil terlalu banyak protein

Walaupun protein merupakan komponen makanan yang penting untuk badan, namun
pengambilan protein yang berlebihan
 merupakan sesuatu yang tidak sihat, lebih-lebih lagi untuk buah pinggang anda.

Protein yang berlebihan selalunya datang daripada daging yang mempunyai kadar lemak tepu yang tinggi.

Daging jenis ini akan meningkatkan tahap kolesterol LDL dalam badan dan meningkatkan risiko sakit jantung!

Baca juga:

Pantang larang pesakit jantung #5. M
akanan segera

Ini antara senarai makanan yang perlu difokuskan jika persoalan penghidap penyakit jantung tidak boleh makan apa ditanya.

Tiada apa yang sihat mengenai
makanan segera
. Walaupun rasanya sedap, semua makanan yang berada di dalam menu segera sebenarnya tidak mempunyai sebarang nutrisi dan tinggi karbohidrat.

Walaupun ada menu yang kononnya lebih sihat dengan
sayur-sayuran
 dan buah-buahan tambahan, namun makanan segera masih tidak baik untuk kesihatan.

Elakkan tertipu dan jangan membazir duit dengan membeli makanan segera.

6.
Pesakit jantung perlu elak minuman tenaga

Sebotol minuman tenaga bukan sahaja
mempunyai kandungan gula yang tinggi,
 ia juga mempunyai bahan yang boleh menyebabkan masalah seperti tekanan darah tinggi dan juga aritmia.

7. G
aram antara pantang larang pesakit jantung yang utama!

Tidak dinafikan, rakyat Malaysia amat sukakan garam dalam masakan. Oleh sebab itu, tidak hairanlah jika ada yang mengambil 4 kali ganda daripada jumlah garam yang dicadangkan untuk setiap hari.

Tekanan darah tinggi dan penyakit jantung
 merupakan penyakit yang saling berkait antara satu sama lain. Oleh sebab itu, pantau sebanyak mana garam yang anda ambil setiap hari.

Setiap manusia memerlukan garam untuk hidup, tetapi terlalu banyak garam boleh meningkatkan tekanan darah tinggi dan mendatangkan mudarat terhadap kesihatan.

Kesimpulan

Kepada penghidap penyakit jantung, diharapkan pantang larang pesakit jantung ini dapat membantu anda.

Sakit jantung merupakan sejenis penyakit yang serius. Tetapi, dengan pengambilan makanan yang betul, pesakit jantung dapat hidup sihat sehingga akhir hayat.

Oleh sebab itu, makanlah secara sihat. Elakkan makanan berlemak atau
mempunyai garam
 dan gula yang tinggi. Jangan lupa jumpa doktor untuk pastikan kesihatan anda berada pada tahap yang ideal.